
ANNESS I

SOMMARJU TAL-KARATTERISTIĊI TAL-PRODOTT 

[image: ]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi.


1.	ISEM IL-PRODOTT MEDIĊINALI

BRUKINSA 80 mg kapsuli ibsin


2.	GĦAMLA KWALITATTIVA U KWANTITATTIVA

Kull kapsula iebsa fiha 80 mg ta’ zanubrutinib

Għal-lista sħiħa ta’ eċċipjenti, ara sezzjoni 6.1


3.	GĦAMLA FARMAĊEWTIKA

Kapsula iebsa.

Kapsula ta’ lewn abjad jagħti fil-griż, b’tul ta’ 22 mm, immarkata b’“ZANU 80” b’linka sewda.


4.	TAGĦRIF KLINIKU

4.1	Indikazzjonijiet terapewtiċi

BRUKINSA bħala monoterapija hija indikata għall-kura ta’ pazjenti adulti b’magroglobulinemija ta’ Waldenström (WM, Waldenström’s macroglobulinaemia) li rċevew mill-inqas terapija waħda fil-passat, jew bħala trattament tal-ewwel għażla għal pazjenti li ma jistgħux jieħdu kimo-immunoterapija.

BRUKINSA bħala monoterapija huwa indikat għat-trattament ta’ pazjenti adulti b’limfoma taż-żona marġinali (MZL, marginal zone lymphoma) li rċivew mill-inqas terapija waħda preċedenti bbażata kontra CD20.

BRUKINSA bħala monoterapija huwa indikat għat-trattament ta’ pazjenti adulti b’lewkimja limfoċitika kronika (CLL).

BRUKINSA flimkien ma’ obinutuzumab huwa indikat għat-trattament ta’ pazjenti adulti b’limfoma follikulari (FL) rikaduta jew refrattarja li rċevew mill-inqas żewġ terapiji sistemiċi preċedenti.

4.2	Pożoloġija u metodu ta’ kif għandu jingħata

Il-kura b’dan il-prodott mediċinali għandha tinbeda u tiġi ssorveljata minn tabib b’esperjenza fl-użu ta’ prodotti mediċinali kontra l-kanċer.

Pożoloġija 

Id-doża totali ta kuljum rakkomandata ta’ zanubrutinib hija ta’ 320 mg. Id-doża ta’ kuljum tista’ tittieħed jew darba kuljum (erba’ kapsuli ta’ 80 mg) jew tinqasam f’żewġ dożi ta’ 160 mg darbtejn kuljum (żewġ kapsuli ta’ 80 mg). It-trattament b’Brukinsa għandu jitkompla sal-progressjoni tal-marda jew tossiċità mhux aċċettabbli.

BRUKINSA flimkien ma’ obinutuzumab 

Zanubrutinib irid jingħata oralment qabel l-infużjoni ta’ obinutuzumab. Id-doża rakkomandata hija obinutuzumab 1,000 mg ġol-vina f’Jiem 1, 8 u 15 ta’ Ċiklu 1, u f’Jum 1 ta’ kull ċiklu ta’ 28 jum minn Ċikli 2 sa 6. Skont id-diskrezzjoni tat-tabib, obinutuzumab jista’ jingħata 100 mg f’Jum 1 u 900 mg f’Jum 2 ta’ Ċiklu 1 minflok 1,000 mg f’Jum 1 ta’ Ċiklu 1. Iż-żamma ta’ obinutuzumab (infużjoni waħda kull xahrejn sa sentejn) tista’ tingħata b’riċetta ta’ tabib. Irreferi għall-SmPC ta’ obinutuzumab għal informazzjoni addizzjonali dwar id-dożaġġ, inkluż premedikazzjoni qabel kull infużjoni.

Modifiki fid-doża għal reazzjonijiet avversi

Il-modifiki fid-doża ta’ zanubrutinib li huma rakkomandati għal reazzjonijiet avversi ta’ Grad 3 jew ogħla huma pprovduti f’Tabella 1. 

Tabella 1:	Modifiki fid-doża rakkomandati għal reazzjonijiet avversi 
	Reazzjoni avversa
	Okkorrenza tar-reazzjoni avversa
	Modifika fid-doża 
(doża tal-bidu: 320 mg darba kuljum jew 160 mg darbtejn kuljum)

	≥ tossiċitajiet mhux ematoloġiċi ta’ Grad 3 

Newtropenija bid-deni ta’ Grad 3 

Tromboċitopenija ta’ Grad 3 bi fsada sinifikanti 

Newtropenija ta’ Grad 4 (li ddum> 10 ijiem konsekuttivi)

Tromboċitopenija ta’ Grad 4 (li ddum> 10 ijiem konsekuttivi)
	L-ewwel 
	Interrompi BRUKINSA
Ladarba t-tossiċità tkun tjiebet għal ≤ Grad 1 jew terġa’ lura għal-linja bażi: Ibda mill-ġdid b’doża ta’ 320 mg darba kuljum jew 160 mg darbtejn kuljum

	
	It-tieni
	Interrompi BRUKINSA
Ladarba t-tossiċità tkun tjiebet għal ≤ Grad 1 jew terġa’ lura għal-linja bażi: Ibda mill-ġdid b’doża ta’ 160 mg darba kuljum jew 80 mg darbtejn kuljum

	
	It-tielet
	Interrompi BRUKINSA
Ladarba t-tossiċità tkun tjiebet għal ≤ Grad 1 jew terġa’ lura għal-linja bażi: Ibda mill-ġdid b’doża ta’ 80 mg darba kuljum

	
	Ir-raba’
	Waqqaf BRUKINSA



Limfoċitożi bla sintomi m’għandhiex titqies bħala reazzjoni avversa, u dawn il-pazjenti għandhom ikomplu jieħdu BRUKINSA.

Għall-modifika fid-doża ta’ obinutuzumab għar-reazzjonijiet avversi, irreferi għall-SmPC ta’ obinutuzumab. 

Modifiki fid-doża għal terapija konkomitanti

Modifiki fid-doża għal użu ma’ inibituri jew indutturi ta’ CYP3A (ara sezzjonijiet 4.4, 4.5 u 5.2):

Tabella 2: 	Modifiki fid-doża rakkomandati meta jingħataw flimkien ma’ prodotti mediċinali oħra 
	CYP3A
	prodott mediċinali mogħti fl-istess ħin
	doża rakkomandata

	Inibizzjoni
	Inibitur qawwi ta’ CYP3A (eż. posaconazole, voriconazole, ketoconazole, itraconazole, clarithromycin, indinavir, lopinavir, ritonavir, telaprevir)
	80 mg darba kuljum

	
	Inibitur moderat ta’ CYP3A (eż., erythromycin, ciprofloxacin, diltiazem, dronedarone, fluconazole, verapamil, aprepitant, imatinib, meraq tal-grapefruit, larinġ ta’ Sevilja)
	80 mg darbtejn kuljum

	Induzzjoni
	Induttur qawwi ta’ CYP3A (eż., carbamazepine, phenytoin, rifampin, St John’s wort)

Induttur moderat ta’ CYP3A (eż., bosentan, efavirenz, etravirine, modafinil, nafcillin);
	Evita l-użu fl-istess ħin; Ikkunsidra sustanzi alternattivi b’inqas induzzjoni ta’ CYP3A



Doża maqbuża 

M’għandhiex tittieħed doża doppja biex tpatti għal kull doża li tkun insejt tieħu. Jekk ma titteħidx doża fil-ħin skedat, id-doża li jmiss għandha tittieħed skont l-iskeda normali.

Popolazzjonijiet speċjali 

Anzjani

L-ebda aġġustament speċifiku fid-doża mhuwa meħtieġ għal pazjenti anzjani (li għandhom ≥65 sena).

Indeboliment tal-kliewi

L-ebda modifika fid-doża mhija rakkomandata f’pazjenti b’indeboliment ħafif sa moderat tal-kliewi (CrCl ≥30 mL/min, stmat minn Cockcroft-Gault). Hemm data limitata dwar pazjenti b’indeboliment serju tal-kliewi u ESRD (n=12). Pazjenti b’indeboliment sever tal-kliewi (CrCl <30 mL/min) jew li qegħdin fuq id-dijalisi għandhom jiġu mmonitorjati għal reazzjonijiet avversi (ara sezzjoni 5.2). 

Indeboliment tal-fwied

M’hemmx bżonn tibdil fid-doża f’pazjenti b’indeboliment ħafif (Child-Pugh klassi A) jew moderat tal-fwied (Child-Pugh klassi B). Pazjenti b’indeboliment ħafif jew moderat ingħataw il-kura fi studji kliniċi ta’ BRUKINSA. Id-doża rakkomandata ta’ BRUKINSA għal pazjenti b’indeboliment qawwi tal-fwied hija ta’ 80 mg mill-ħalq darbtejn kuljum. Is-sigurtà ta’ BRUKINSA ma ġietx evalwata f’pazjenti b’indeboliment qawwi tal-fwied (Child-Pugh klassi C). Issorvelja dawn il-pazjenti mill-qrib għal avvenimenti avversi ta’ BRUKINSA (ara sezzjoni 5.2).

Popolazzjoni pedjatrika

Is-sigurtà u l-effikaċja ta’ BRUKINSA fit-tfal u fl-adolexxenti taħt l-età ta’ 18-il sena ma ġewx determinati. M’hemm l-ebda data disponibbli.

Metodu ta’ kif għandu jingħata

BRUKINSA huwa għal użu orali. Il-kapsuli ibsin jistgħu jittieħdu mal-ikel jew mingħajr l-ikel. Il-pazjenti għandhom jingħataw istruzzjonijiet biex jibilgħu l-kapsuli sħaħ mal-ilma, u biex ma jiftħux, jaqsmu jew jomogħdu l-kapsuli.

4.3	Kontraindikazzjonijiet

Sensittività eċċessiva għas-sustanza attiva jew għal kwalunkwe sustanza mhux attiva elenkata fis-sezzjoni 6.1.

4.4	Twissijiet speċjali u prekawzjonijiet għall-użu

Emorraġija 

Seħħew avvenimenti emorraġiċi serji u fatali f’pazjenti li ngħataw kura bi BRUKINSA. Ġew irrappurtati avvenimenti ta’ fsada ta’ Grad 3 jew ogħla li jinkludu emorraġija intrakranjali u gastro-intestinali, ematurja u emotorax fil-pazjenti (ara sezzjoni 4.8). Seħħew avvenimenti ta’ fsada ta’ kwalunkwe grad, inklużi purpura u petechiae f’pazjenti b’tumuri ematoloġiċi malinni. Il-mekkaniżmu tal-avvenimenti ta’ fsada mhux mifhum sew. 

BRUKINSA jista’ jżid ir-riskju ta’ emorraġija f’pazjenti li jirċievu terapiji kontra l-plejtlits jew antikoagulanti u l-pazjenti għandhom jiġu mmonitorjati għal sinjali ta’ fsada. Tista’ tkun meħtieġa modifika fid-doża għal reazzjonijiet avversi ta’ Grad 3 jew aktar kif rakkomandat (ara sezzjoni 4.2). Warfarin jew antagonisti oħra tal-vitamina K m’għandhomx jingħataw b’mod konkomitanti ma’ BRUKINSA. Il-pazjenti għandhom jiġu mmonitorjati għal sinjali u sintomi ta’ fsada u għandu jiġi mmonitorjat l-għadd sħiħ tad-demm. Ikkunsidra r-riskji u l-benefiċċji tat-terapija antikoagulanti jew kontra l-plejtlits meta tingħata flimkien ma’ BRUKINSA. Ikkunsidra il-benefiċċju-riskju taż-żamma ta’ zanubrutinib għal minn 3 sa’ 7 ijiem qabel u wara l-operazzjoni skont it-tip ta’ operazzjoni u r-riskju ta’ fsada.

Infezzjonijiet 

Seħħew infezzjonijiet fatali u mhux fatali (inklużi infezzjonijiet batteriċi, virali, fungali, jew sepsis) u infezzjonijiet opportunistiċi (eż. infezzjonijiet virali tal-erpete, kriptokokkali, tal-aspergillus u tal-pneumocystis jiroveci) f’pazjenti li ngħataw kura bi BRUKINSA. Seħħew infezzjonijiet ta’ Grad 3 jew ogħla fil-pazjenti (ara sezzjoni 4.8). L-iktar infezzjoni komuni ta’ Grad 3 jew ogħla kienet il-pulmonite. Seħħew ukoll infezzjonijiet minħabba l-attivazzjoni mill-ġdid tal-epatite B (HBV). Qabel jinbeda t-trattament bi BRUKINSA, għandu jiġi stabbilit l-istatus ta’ HBV tal-pazjent. Hija rakkomandata konsultazzjoni ma’ tabib espert fil-mard tal-fwied għal pazjenti li jittestjaw pożittivi għall-HBV jew li jkollhom seroloġija pożittiva tal-epatite B, qabel jinebda t-trattament. Il-pazjenti għandhom jiġu mmonitorjati u mmaniġġjati skont l-istandards mediċi biex tiġi evitata r-riattivazzjoni tal-epatite B. Ikkunsidra profilassi skont l-istandard tal-kura f’pazjenti li huma f’riskju akbar ta’ infezzjonijiet. Il-pazjenti għandhom jiġu mmonitorjati għal sinjali u sintomi ta’ infezzjoni u ttrattahom b’mod xieraq. 

Ċitopeniji 

Ġew irrappurtati ċitopeniji ta’ Grad 3 jew 4 li jinkludu newtropenija, tromboċitopenija, u anemija abbażi ta’ kejl tal-laboratorju f’pazjenti li ngħataw kura bi BRUKINSA (ara sezzjoni 4.8). Issorvelja l-għadd sħiħ tad-demm kull xahar waqt il-kura (ara sezzjoni 4.2).

It-tieni tumuri malinni primarji

It-tieni tumuri malinni primarji, inkluż il-karċinoma mhux tal-ġilda, seħħew f’pazjenti b’tumuri ematoloġiċi malinni li ngħataw kura bi BRUKINSA. It-tieni tumur malinn primarju l-iktar frekwenti kien il-kanċer tal-ġilda (karċinoma taċ-ċelluli bażali u karċinoma taċ-ċelluli skwamużi tal-ġilda). Agħti parir lill-pazjenti biex jużaw prodotti ta’ protezzjoni mix-xemx.

Fibrillazzjoni atrijali u taħbit atrijali irregolari

Il-fibrillazzjoni atrijali u t-taħbit atrijali irregolari seħħew f’pazjenti li kellhom tumuri ematoloġiċi malinni li ngħataw kura bi BRUKINSA, partikolarment f’pazjenti b’fatturi ta’ riskju kardijaku, pressjoni għolja, infezzjonijiet akuti u anzjani (≥ 65 sena). Issorvelja s-sinjali u s-sintomi għal fibrillazzjoni atrijali u għal taħbit atrijali irregolari, u mmaniġġja kif xieraq.

Sindrome ta’ Liżi tat-Tumur

Sindrome ta’ liżi tat-tumur ġie rrappurtat b’mod mhux frekwenti b’monoterapija b’zanubrutinib, partikolarment f’pazjenti li ġew ittrattati għal-lewkimja limfoċitika kronika (CLL). Ivvaluta r-riskji rilevanti (eż., piż għoli tat-tumur jew il-livell ta’ aċidu uriku fid-demm) u ħu l-prekawzjonijiet xierqa. Immonitorja l-pazjenti mill-qrib u ttratta kif xieraq.

Nisa li jistgħu joħorġu tqal 

Nisa li jistgħu joħorġu tqal għandhom jużaw kontraċettiv effettiv ħafna waqt li jkunu qed jieħdu Brukinsa (ara sezzjoni 4.6).

BRUKINSA fih sodium

Dan il-prodott mediċinali fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.

4.5	Interazzjoni ma’ prodotti mediċinali oħra u forom oħra ta’ interazzjoni

Zanubrutinib huwa metabolizzat primarjament mill-enzima ċitokrom P450 3A (CYP3A, cytochrome P450 enzyme 3A). 

Sustanzi li jistgħu jżidu l-konċentrazzjonijiet ta’ zanubrutinib fil-plażma 

L-użu konkomitanti ta’ BRUKINSA u prodotti mediċinali li jinibixxu CYP3A b’mod qawwi jew moderat jistgħu jżidu l-esponiment ta’ zanubrutinib.

Inibituri qawwija ta’ CYP3A

L-għoti flimkien ta’ dożi multipli ta’ itraconazole (inibitur qawwi ta’ CYP3A) f’voluntiera b’saħħithom żied is-Cmax ta’ zanubrutinib bi 2.6 darbiet u żied l-AUC bi 3.8 darbiet. L-għoti flimkien ta’ dożi multipli ta’ inibituri qawwija ta’ CYP3A voriconazole u clarithromycin f’pazjenti b’tumuri malinni taċ-ċelluli B irriżulta f’żieda fl-esponiment ta’ zanubrutinib bi 3.30 darbiet u 1.92 darbiet għal AUC0‑24h b’doża normalizzata u 3.29 darbiet u 2.01 darbiet għal Cmax b’doża normalizzata, rispettivament.

Jekk għandu jintuża inibitur qawwi ta’ CYP3A (eż., posaconazole, voriconazole, ketoconazole, itraconazole, clarithromycin, indinavir, lopinavir, ritonavir, telaprevir), naqqas id-doża ta’ BRUKINSA għal 80 mg (kapsula waħda) għat-tul tal-użu tal-inibitur. Immonitorja l-pazjent mill-qrib għal tossiċità u segwi l-gwida ta’ modifika fid-doża kif meħtieġ (ara sezzjoni 4.2).

Inibituri moderati ta’ CYP3A

L-għoti flimkien ta’ dożi multipli ta’ inibituri moderati ta’ CYP3A fluconazole u diltiazem f’pazjenti b’tumuri malinni taċ-ċelluli B irriżulta f’żieda fl-esponiment ta’ zanubrutinib b’1.88 darbiet u 1.62 darbiet għal AUC0‑24h b’doża normalizzata u 1.81 darbiet u 1.62 darbiet għal Cmax b’doża normalizzata, rispettivament.

Jekk għandu jintuża inibitur moderat ta’ CYP3A (eż., erythromycin, ciprofloxacin, diltiazem, dronedarone, fluconazole, verapamil, aprepitant, imatinib, meraq tal-grapefruit, larinġ ta’ Sevilja), naqqas id-doża ta’ BRUKINSA għal 160 mg (żewġ kapsuli) għat-tul tal-użu tal-inibitur. Immonitorja l-pazjenti mill-qrib għal tossiċità u segwi l-gwida ta’ modifika fid-doża kif meħtieġ (ara sezzjoni 4.2).

Inibituri ħfief ta’ CYP3A

Is-simulazzjonijiet permezz ta’ kondizzjonijiet ta’ sawm issuġġerew li l-inibituri ħfief ta’ CYP3A (eż., cyclosporine u fluvoxamine) jistgħu jżidu l-AUC ta’ zanubrutinib b’<1.5 darbiet. Mhu meħtieġ l-ebda aġġustament fid-doża flimkien ma’ inibituri ħfief. Immonitorja l-pazjenti mill-qrib għal tossiċità u segwi l-gwida ta’ modifika fid-doża kif meħtieġ.

Il-grapefruit u l-larinġ ta’ Sevilja għandhom jintużaw b’kawtela waqt it-trattament b’BRUKINSA, peress li dawn fihom inibituri moderati ta’ CYP3A (ara sezzjoni 4.2).

Sustanzi li jistgħu jnaqqsu l-konċentrazzjonijiet ta’ zanubrutinib fil-plażma 

L-użu fl-istess ħin ta’ zanubrutinib u indutturi qawwija jew moderati ta’ CYP3A jistgħu jnaqqsu l-konċentrazzjonijiet ta’ zanubrutinib fil-plażma.

Indutturi ta’ CYP3A

L-għoti flimkien ta’ dożi multipli ta’ rifampin (induttur qawwi ta’ CYP3A) naqqas is-Cmax ta’ zanubrutinib bi 92 % u l-AUC bi 93 % f’individwi b’saħħithom. L-użu konkomitanti ma’ indutturi qawwija ta’ CYP3A (eż., carbamazepine, phenytoin, rifampin, St. John’s wort) u indutturi moderati ta’ CYP3A (eż., bosentan, efavirenz, etravirine, modafinil, nafcillin) għandu jiġi evitat (ara sezzjoni 4.2). L-għoti flimkien ta’ dożi multipli ta’ rifabutin (induttur moderat ta’ CYP3A) naqqas is-Cmax ta’ zanubrutinib bi 48 % u l-AUC b’44% f’individwi b’saħħithom. Indutturi ħfief ta’ CYP3A jistgħu jintużaw b’kawtela matul it-trattament bi BRUKINSA.

Sustanzi li jnaqqsu l-aċidu gastriku

Ma ġiet osservata l-ebda differenza klinikament sinifikanti fil-farmakokinetika ta’ zanubrutinib meta ngħata flimkien ma’ sustanzi li jnaqqsu l-aċidu gastriku (inibituri tal-pompa tal-protoni, antagonisti tar-riċetturi H2).

Sustanzi li jista’ jkollhom il-konċentrazzjonijiet tagħhom fil-plażma mibdula b’zanubrutinib.

Zanubrutinib huwa induttur ħafif ta’ CYP3A u CYP2C19. L-użu konkomitanti ta’ zanubrutinib jista’ jnaqqas il-konċentrazzjonijiet fil-plażma ta’ dawn il-prodotti mediċinali substrati.

Substrati ta’ CYP3A

L-għoti flimkien ta’ dożi multipli ta’ zanubrutinib naqqas is-Cmax ta’ midazolam (substrat ta’CYP3A) bi 30% u l-AUC b’47%. Prodotti mediċinali b’indiċi terapewtiku dejjaq li jiġu metabolizzati minn CYP3A (eż., alfentanil, cyclosporine, dihydroergotamine, ergotamine, fentanyl, pimozide, quinidine, sirolimus, u tacrolimus) għandhom jintużaw b’kawtela, peress li zanubrutinib jista’ jnaqqas l-esponiment fil-plażma ta’ dawn il-prodotti mediċinali.

Substrati ta’ CYP2C19

L-għoti flimkien ta’ dożi multipli ta’ zanubrutinib naqqas is-Cmax ta’ omeprazole (substrat CYP2C19) b’20% u l-AUC b’36%. Prodotti mediċinali b’indiċi terapewtiku dejjaq li jiġu metabolizzati minn CYP2C19 (eż., S-mephenytoin) għandhom jintużaw b’kawtela, peress li zanubrutinib jista’ jnaqqas l-esponiment fil-plażma ta’ dawn il-prodotti mediċinali.

Substrati oħra tas-CYP

Ma ġiet osservata l-ebda differenza klinikament sinifikanti għall-farmakokinetika ta’ S-warfarin (substrat CYP2C9) meta jingħataw flimkien ma’ zanubrutinib.

Għoti flimkien ma’ substrati/inibituri tat-trasport 

L-għoti flimkien ta’ dożi multipli ta’ zanubrutinib żiedu is-Cmax ta’ digoxin (P-gp substrate) b’34% u l-AUC bi 11%. Ma ġiet osservata l-ebda differenza klinikament sinifikanti fil-farmakokinetika ta’ rosuvastatin (substrat ta’ BCRP) meta ngħata flimkien ma’ zanubrutinib.

L-għoti flimkien ta’ substrati ta’ P-gp orali b’indiċi terapewtiku dejjaq (eż., digoxin) għandu jsir b’kawtela peress li zanubrutinib jista’ jżid il-konċentrazzjonijiet tagħhom.

4.6	Fertilità, tqala u treddigħ

Nisa li jistgħu joħorġu tqal/Kontraċezzjoni fin-nisa 

Abbażi ta’ sejbiet f’annimali, BRUKINSA jista’ jikkawża ħsara lill-fetu meta jingħata lil nisa tqal (ara sezzjoni 5.3). In-nisa għandhom jevitaw li jinqabdu tqal waqt li jkunu qegħdin jieħdu BRUKINSA u sa xahar wara li jintemm it-trattament. Għaldaqstant, in-nisa li jistgħu joħorġu tqal għandhom jużaw kontraċettiv effettiv ħafna waqt li jkunu qed jieħdu BRUKINSA u sa xahar wara li jwaqqfu t-trattament. Attwalment mhuwiex magħruf jekk zanubrutinib jistax inaqqas l-effettività ta’ kontraċettivi ormonali, u għaldaqstant in-nisa li jkunu qegħdin jużaw kontraċettivi ormonali għandhom jużaw ukoll metodu ta’ barriera. Huwa rakkomandat ittestjar tat-tqala għal nisa b’potenzjal riproduttiv qabel ma tinbeda t-terapija.

Tqala 

Venclyxto m’għandux jintuża waqt it-tqala. M’hemmx dejta dwar l-użu ta’ BRUKINSA f’nisa tqal. Studji f’annimali wrew effett tossiku fuq is-sistema riproduttiva (ara sezzjoni 5.3).

Treddigħ 

Mhux magħruf jekk zanubrutinib jew il-metaboliti tiegħu jiġux eliminati fil-ħalib tas-sider tal-bniedem u ma sarux studji mhux kliniċi. Ir-riskju gћat-trabi tat-twelid mhux eskluż. It-treddigћ gћandu jieqaf waqt it-trattament b’Brukinsa.

Fertilità 

Ma ġie osservat l-ebda effett fuq il-fertilità tal-irġiel jew tan-nisa fil-firien iżda ġew osservati anormalitajiet morfoloġiċi fl-isperma u żieda fit-telf wara l-impjantazzjoni b’300 mg/kg/jum (ara sezzjoni 5.3).

4.7	Effetti fuq il-ħila biex issuq u tħaddem magni

Brukinsa m’għandu l-ebda effett jew ftit li xejn għandu effett fuq il-ħila biex issuq u tħaddem magni.
 F’xi pazjenti li kienu qed jieħdu BRUKINSA, ġew irrappurtati għeja, sturdament u astenija, u għandhom jiġu kkunsidrati meta tiġi evalwata l-ħila tal-pazjent biex isuq u jħaddem magni.

4.8	Effetti mhux mixtieqa

Sommarju tal-profil tas-sigurtà

Monoterapija b’Zanubrutinib
Ir-reazzjonijiet avversi li seħħew l-aktar ta’ spiss (≥20%) ta’ monoterapija b’zanubrutinib kienu infezzjoni fil-parti ta’ fuq tal-apparat respiratorju§ (36%), tbenġil§ (32%), emorraġija/ematoma§ (30%), newtropenija§ (30%), uġigħ muskoluskeletriku§ (27%), raxx§ (25%), pulmonite§ (24%), dijarea (21%) u sogħla§ (21%) (Tabella 3).

Ir-reazzjonijiet avversi l-aktar komuni ta’ Grad 3 jew aktar (>3%) ta’ monoterapija b’zanubrutinib kienu newtropenija§ (21%), pulmonite§ (14%), ipertensjoni§ (8%), tromboċitopenija§ (6%), anemija (6%) u emorraġija/ematoma§ (4%).

Mill-1550 pazjent ittrattati b’zanubrutinib, 4.8 % tal-pazjenti waqqfu t-trattament minħabba reazzjonijiet avversi. Ir-reazzjoni avversa l-aktar frekwenti li wasslet għal twaqqif tat-trattament kienet pulmonite§ (2.6%). Seħħet reazzjoni avversa li wasslet għal tnaqqis fid-doża f’5.0% tal-pazjenti..

Zanubrutinib flimkien ma’ obinutuzumab
L-aktar reazzjonijiet avversi komuni (≥20%) ta’ zanubrutinib flimkien ma’ obinutuzumab kienu tromboċitopenija§ (37%), newtropenija§ (31%) u għeja§ (27%) (Tabella 4). 

[bookmark: OLE_LINK3]L-aktar reazzjonijiet avversi komuni ta’ Grad 3 jew aktar (>3%) ta’ zanubrutinib flimkien ma’ obinutuzumab kienu newtropenija§ (25%), tromboċitopenija§ (16%), pulmonite§ (15%) u anemija (5%).

Mill-143 pazjent trattati b’zanubrutinib flimkien ma’ obinutuzumab, 4.9% tal-pazjenti waqqfu t-trattament minħabba reazzjonijiet avversi. L-aktar reazzjoni avversa frekwenti li wasslet għat-twaqqif tat-trattament kienet il-pulmonite§ (4.2%). Reazzjonijiet avversi li wasslu għat-tnaqqis fid-doża seħħew f’7.0% tal-pazjenti. 

Tnaqqis fin-numru ta’ pjastrini† (ibbażat fuq il-valuri tal-laboratorju) ġie osservat f’65% (gradi kollha) u fi 12% (grad 3 jew 4) tal-pazjenti li rċevew zanubrutinib flimkien ma’ obinutuzumab meta mqabbel ma’ 43% (gradi kollha) u 11% (grad 3 jew 4) f’pazjenti li rċevew obinutuzumab. It-tnaqqis fin-numru ta’ pjastrini tal-gradi kollha u ta’ grad 3 jew 4 ġie rrapportat għal 39% u għal 7.8% tal-pazjenti li rċevew monoterapija b’zanubrutinib.

Lista f’tabella tar-reazzjonijiet avversi

Il-profil tas-sigurtà huwa bbażat fuq tagħrif miġbur minn 1550 pazjent li għandhom tumuri malinni taċ-ċelluli B, inklużi pazjenti b’lewkimja limfoċitika kronika (N = 938), makroglobulinemija ta’ Waldenström (N = 249), limfoma taċ-ċelluli mantle (N = 140), limfoma taż-żona marġinali (N = 93), limfoma follikulari (N = 59) u tipi oħra ta’ tumuri malinni taċ-ċellula B (N = 71), li ngħataw kura bi BRUKINSA fi studji kliniċi b’tul medjan ta’ esponiment ta’ 34.41 xhur.

Il-profil tas-sigurtà ta’ zanubrutinib flimkien ma’ obinutuzumab huwa bbażat fuq id-data tal-istudju ROSEWOOD minn 143 pazjent b’FL trattati bi BRUKINSA flimkien ma’ obinutuzumab b’tul medju ta’ esponiment ta’ 12.35-il xahar.

Ir-reazzjonijiet avversi f’pazjenti li ngħataw kura bi BRUKINSA bħala monoterapija jew flimkien ma’ obinutuzumab għal tumuri malinni taċ-ċelluli B huma elenkati fit-Tabella 3 u fit-Tabella 4, rispettivament, skont il-is-sistema tal-klassifika tal-organi u l-grupp ta’ frekwenza. Il-frekwenzi huma definiti kif ġej: komuni ħafna (≥ 1/10); komuni (≥ 1/100 sa < 1/10); mhux komuni (≥ 1/1,000 sa < 1/100), rari (≥1/10,000 sa <1/1,000), rari ħafna (<1/10,000); mhux magħruf (ma tistax tittieħed stima mid-data disponibbli). F’kull grupp ta’ frekwenza, reazzjonijiet avversi huma ppreżentati bl-aktar serji jitniżżlu l-ewwel.

Tabella 3:	Reazzjonijiet avversi ta’ monoterapija b’zanubrutinib irrappurtati fi studji kliniċi f’pazjenti b’tumuri malinni taċ-ċelluli B (n=1,550) 
	MedDRA SOC
	Termini ta’ MedDRA
	Il-Gradi Kollha*(%) 
	Grad 3 jew Ogħla (%) 

	Infezzjonijiet u infestazzjonijiet
	Infezzjoni fil-parti ta’ fuq tal-apparat respiratorju§
	Komuni Ħafna (36)
	2

	
	Pulmonite§#
	Komuni Ħafna (24)
	14

	
	Pulmonite
	Komuni Ħafna (15)
	8

	
	Infezzjoni fil-parti t’isfel tal-apparat respiratorju
	Komuni (5)
	<1

	
	Infezzjoni fil-passaġġ tal-awrina
	Komuni Ħafna (14)
	2

	
	Bronkite
	Komuni (4)
	<1

	
	Riattivazzjoni tal-epatite B
	Mhux Komuni (<1)
	<1

	Disturbi tad-demm u tas-sistema limfatika
	Newtropenija§
	Komuni Ħafna (30)
	21

	
	Newtropenija bid-deni
	Komuni (2)
	2

	
	Tromboċitopenija§
	Komuni Ħafna (18)
	6

	
	Anemija§
	Komuni Ħafna (16)
	6

	Disturbi fis-sistema nervuża
	Sturdament§
	Komuni Ħafna (12)
	<1

	Disturbi kardijaċi
	Fibrillazzjoni atrijali u aġitazzjoni
	Komuni (5)
	2

	Disturbi vaskulari
	Tbenġil§
	Komuni Ħafna (32)
	<1

	
	Kontużjoni
	Komuni Ħafna (20)
	0

	
	Petechiae
	Komuni (7)
	<1

	
	Purpura
	Komuni (5)
	<1

	
	Ekkimożi
	Komuni (3)
	<1

	
	Emorraġija/Ematoma§ #
	Komuni Ħafna (30)
	3

	
	Ematurja
	Komuni Ħafna (11)
	<1

	
	Epistassi
	Komuni (8)
	<1

	
	Emorraġija gastrointestinali
	Mhux Komuni (<1)
	<1

	
	Ipertensjoni§
	Komuni Ħafna (17)
	8

	Disturbi gastro-intestinali
	Dijarea
	Komuni Ħafna (21)
	2

	
	Stitikezza
	Komuni Ħafna (14)
	<1

	Disturbi fil-ġilda u fit-tessuti ta’ taħt il-ġilda
	Raxx§
	Komuni Ħafna (25)
	<1

	
	Pruritu
	Komuni (8)
	<1

	
	Dermatite esfoljattiva ġenerali
	Mhux Magħruf
	Mhux Magħruf

	Disturbi muskolu-skeletriċi u tat-tessuti konnettivi
	Uġigħ muskoluskeletriku§
	Komuni Ħafna (27)
	2

	
	Artralġja
	Komuni Ħafna (15)
	<1

	
	Uġigħ fid-dahar
	Komuni Ħafna (12)
	<1

	Disturbi ġenerali u kondizzjonijiet ta’ mnejn jingħata
	Għeja§
	Komuni Ħafna (18)
	1

	
	Għeja
	Komuni ħafna (14)
	1

	
	Astenija
	Komuni (4)
	<1

	
	Edema periferali
	Komuni (9)
	<1

	Disturbi respiratorji, toraċiċi u medjastinali
	Sogħla
	Komuni Ħafna (21)
	<1

	Disturbi fil-metaboliżmu u n-nutrizzjoni
	Sindrome ta’ liżi tat-tumur§#
	Mhux komuni (<1)
	<1

	Investigazzjonijiet
	Tnaqqis fl-għadd ta’ newtrofili†±
	Komuni ħafna (52)
	22

	
	Tnaqqis fil-pjastrini†±
	Komuni ħafna (39)
	8

	
	Tnaqqis fl-emoglobina†±
	Komuni ħafna (26)
	4


* Il-gradi ġew evalwati abbażi tal-Kriterji ta’ Terminoloġija Komuni tal-Istitut Nazzjonali tal-Kanċer għal Avvenimenti Avversi (NCI-CTCAE, National Cancer Institute Common Terminology Criteria for Adverse Events) verżjoni 4.03.
† Ibbażat fuq kejl tal-laboratorju.
± Il-perċentwali huma bbażati in-numru ta’ pazjenti li għandhom kemm valutazzjoni tal-linja bażi disponibbli kif ukoll mill-inqas valutazzjoni waħda wara l-linja bażi.
§ Jinkludi diversi termini ta’ reazzjonijiet avversi
# Tinkludi avvenimenti b’eżitu fatali.

Tabella 4:	Reazzjonijiet avversi ta’ zanubrutinib flimkien ma’ obinutuzumab irraportati fl-istudju ROSEWOOD (BGB‑3111‑212) f’pazjenti b’limfoma follikulari (n=143) 

	MedDRA SOC 
	Termini ta’ MedDRA
	

	
	
	Il-Gradi kollha* (%)
	Grad ≥3 (%)

	Infezzjonijiet u infestazzjonijiet
	Infezzjoni fil-parti ta’ fuq tal-apparat respiratorju §  
	Komuni ħafna (14)
	<1

	
	Pulmonite§#
	Komuni ħafna (20)
	15

	
	Pulmonite
	Komuni ħafna (13)
	11

	
	Infezzjoni fil-parti t’isfel tal-apparat respiratorju
	Komuni (4)
	<1

	
	Infezzjoni fil-passaġġ tal-awrina§
	Komuni (10)
	2

	
	Bronkite
	Komuni (2)
	0

	Disturbi tad-demm u tas-sistema limfatika
	Tromboċitopenija§
	Komuni ħafna (37)
	16

	
	Newtropenija§
	Komuni ħafna (31)
	25

	
	Anemija§
	Komuni ħafna (12)
	5

	Disturbi fis-sistema nervuża
	Sturdament§
	Komuni (4)
	0

	Disturbi fil-qalb
	Fibrillazzjoni atrijali u aġitazzjoni §
	Komuni (3)
	1

	Disturbi vaskulari
	Emorraġija/Ematoma §
	Komuni ħafna (16)
	<1

	
	Epistassi 
	Komuni (5)
	0

	
	Ematurja
	Komuni (<1)
	0

	
	Tbenġil§
	Komuni ħafna (15)
	0

	
	Kontużjoni
	Komuni ħafna (8)
	0

	
	Petechiae
	Komuni (6)
	0

	
	Purpura
	Komuni (2)
	0

	
	Ekkimożi
	Komuni (1)
	0

	
	Pressjoni għolja §
	Komuni (4)
	<1

	Disturbi gastro-intestinali
	Dijarea
	Komuni ħafna (19)
	3

	
	Stitikezza
	Komuni ħafna (13)
	0

	Disturbi fil-ġilda u fit-tessuti ta’ taħt il-ġilda
	Raxx§
	Komuni ħafna (10)
	0

	
	Pruritu
	Komuni (7)
	0

	
	Dermatite esfoljattiva ġenerali
	Mhux magħruf
	Mhux magħruf

	Disturbi muskolu-skeletriċi u tat-tessuti konnettivi
	Uġigħ muskoluskeletriku §
	Komuni ħafna (18)
	2

	
	Uġigħ fid-dahar 
	Komuni ħafna (11)
	<1

	
	Artralġja
	Komuni (4)
	0

	Disturbi ġenerali u kondizzjonijiet ta' mnejn jingħata
	Għeja§
	Komuni ħafna (27)
	1

	
	Għeja
	Komuni ħafna (15)
	0

	
	Astenija
	Komuni (12)
	<1

	
	Edema periferali
	Komuni (2)
	0

	Disturbi respiratorji, toraċiċi u medjastinali
	Sogħla§
	Komuni ħafna (13)
	0

	Investigazzjonijiet†±
	Tnaqqis fil-pjastrini†±
	Komuni ħafna (65)
	12

	
	Tnaqqis fl-għadd ta’ newtrofili †±
	Komuni ħafna (48)
	18

	
	Tnaqqis fl-emoglobina †±
	Komuni ħafna (31)
	<1


* L-avvenimenti avversi ġew ikklassifikati abbażi tal-Kriterji ta’ Terminoloġija Komuni tal-Istitut Nazzjonali tal-Kanċer għal Avvenimenti Avversi (NCI-CTCAE verżjoni 5.0.)
† Ibbażat fuq kejl tal-laboratorju.
§ Jinkludi diversi termini ta’ reazzjonijiet avversi.
# Jinkludi avvenimenti b’eżitu fatali.
± Il-perċentwali huma bbażati fuq in-numru ta’ pazjenti li għandhom kemm valutazzjoni tal-linja bażi disponibbli kif ukoll mill-inqas valutazzjoni waħda wara l-linja bażi.

Popolazzjoni speċjali oħra

Anzjani

Mill-1550 pazjent li ngħataw il-kura b’monoterapija BRUKINSA, 61.3% kellhom 65 sena jew aktar. L-inċidenza ta’ avvenimenti avversi ta’ Grad 3 jew ogħla kienet kemxejn ogħla fost pazjenti anzjani li ngħataw kura b’zanubrutinib (69.6% tal-pazjenti b’età ≥ 65 kontra 62.7% tal-pazjenti li kellhom < 65 sena). Ma ġiet osservata l-ebda differenza klinikament rilevanti fis-sigurtà bejn pazjenti ta’ ≥ 65 sena u iżgħar fl-età.

Mill-143 pazjent trattati bi BRUKINSA flimkien ma’ obinutuzumab, 42.0% kellhom età ta’ 65 sena jew aktar. L-inċidenza ta’ avvenimenti avversi ta’ Grad 3 jew aktar kienu ftit ogħla fost il-pazjenti anzjani trattati b’zanubrutinib flimkien ma’ obinutuzumab (70.0% tal-pazjenti fl-età ta’ ≥65 sena kontra 62.7% tal-pazjenti fl-età ta’ <65 sena). Ma ġiet osservata ebda differenza klinikament rilevanti fis-sigurtà bejn pazjenti ta’ ≥65  sena jew iżgħar.

Popolazzjoni pedjatrika

Is-sigurtà u l-effikaċja ta’ BRUKINSA fit-tfal u fl-adolexxenti li għandhom inqas minn 18-il sena għadhom ma ġewx determinati.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

M’hemm l-ebda antidotu speċifiku għal BRUKINSA. Għall-pazjenti li jesperjenzaw doża eċċessiva, immonitorjahom mill-qrib u pprovdi t-trattament ta’ appoġġ xieraq.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Sustanzi antineoplastiċi, inibituri ta’ Bruton tyrosine kinase, Kodiċi ATC: L01EL03.

Mekkaniżmu ta’ azzjoni

Zanubrutinib huwa inibitur ta’ Bruton tyrosine kinase (BTK). Zanubrutinib jifforma rabta kovalenti ma’ residwu ta’ cysteine fis-sit attiv tal-BTK, li jwassal għal inibizzjoni tal-attività tal-BTK. Il-BTK hija molekula ta’ sinjalazzjoni tar-riċettur tal-antiġen taċ-ċellula B (BCR, B-cell antigen receptor) u tal-mogħdijiet tar-riċettur tas-cytokine. Fiċ-ċelluli B, is-sinjalazzjoni tal-BTK tirriżulta f’attivazzjoni tal-mogħdijiet meħtieġa għall-proliferazzjoni, it-traffikar, il-kemotażi u l-adeżjoni taċ-ċelluli B.

Effetti farmakodinamiċi

Okkupanza tal-BTK f’PBMCs u bijopsiji tal-glandoli limfatiċi

L-okkupanza medja tal-BTK fi stat stabbli fiċ-ċelluli mononukleari tad-demm periferali inżammet f’livell ta’ 100% fuq 24 siegħa b’doża totali ta’ kuljum ta’ 320 mg f’pazjenti b’tumuri malinni taċ-ċelluli B. L-okkupanza medja tal-BTK fi stat fiss fil-glandoli limfatiċi kienet ta’ 94% sa 100% wara d-doża rakkomandata.

Effett fuq l-intervall QT/QTc u l-elettrofiżjoloġija kardijaka

Fid-dożi rakkomandati (320 mg darba kuljum jew 160 mg darbtejn kuljum), ma kien hemm l-ebda effetti klinikament rilevanti fuq l-intervall QTc. F’doża waħda li kienet 1.5 darbiet tad-doża massima rakkomandata (480 mg), zanubrutinib ma estendix l-intervall QT għal kwalunkwe punt klinikament relevanti (jiġifieri, ≥10 msec).

Effikaċja klinika u sigurtà

Pazjenti b’Makroglobulinemija ta’ Waldenström (WM)
Is-sigurtà u l-effikaċja ta’ BRUKINSA fil-WM ġew evalwati fi studju open-label, multiċentriku, fejn il-pazjenti ntgħażlu b’mod każwali, li qabbel zanubrutinib u ibrutinib (Studju ASPEN, BGB‑3111‑302) f’pazjdenti li qatt ma rċivew inibitur BTK qabel. Il-pazjenti eliġibbli kellhom mill-inqas 18-il sena b’dijanjosi istoloġika klinika u definita ta’ WM refrattarja/li tirkadi jew li qatt ma ħadu kura, meta t-tabib li jieħu ħsieb tal-kura tagħhom iqishom bħala mhux adattati għal korsijiet ta’ kimo-immunoterapija standard. Il-pazjenti kellhom jissodisfaw tal-anqas kriterju wieħed għall-kura skont il-kriterji tal-bord tal-konsensus mis-Seba’ Workshop Internazzjonali dwar il-Makroglobulinemja ta’ Waldenström (IWWM, International Workshop on Waldenström’s Macroglobulinemia) u għandhom mard li jista’ jitkejjel, kif definit minn livell ta’ IgM fis-serum >0.5 g/dl. Pazjenti b’mutazzjoni tal-MYD88 (MYD88MUT) ġew assenjati għal Koorti 1 (N = 201) u ntgħażlu b’mod każwali f’proporzjon ta’ 1:1 biex jirċievu jew 160 mg ta’ zanubrutinib darbtejn kuljum (Parti A) jew 420 mg ta’ ibrutinib darba kuljum (Parti B) sal-progressjoni tal-marda jew sakemm it-tossiċità ma tkunx aċċettabbli. L-individwi li nstab li għandhom MYD88 ta’ tip selvaġġ (MYD88WT) permezz ta’ sekwenzjar tal-ġeni (stmat li huwa preżenti f’madwar 10% tal-individwi rreġistrati), ġew irreġistrati f’Koorti 2 (N = 28) u rċevew 160 mg ta’ zanubrutinib darbtejn kuljum fit-tielet parti tal-istudju fejn l-individwi ma ntgħażlux b’mod każwali (Parti C).

Fil-Koorti 1 (MYD88MUT), l-età medjana kienet ta’ 70 sena (medda, 38 sa 90 sena), b’71 % u 60 % tal-pazjenti ttrattati b’ibrutinib u zanubrutinib rispettivament li kellhom >65 sena. 33 % tal-pazjenti fil-fergħa ta’ zanubrutinib u 22 % fil-fergħa ta’ ibrutinib kellhom > 75 sena. 67% kienu rġiel, u 91% kienu Kawkasi. Meta daħlu fl-istudju, 44 % tal-pazjenti fil-fergħa ta’ ibrutinib u 46 % tal-pazjenti fil-fergħa ta’ zanubrutinib kellhom punteġġ għoli tas-Sistema ta’ Punteġġ Pronjositiku Internazzjonali (IPSS, International Prognostic Scoring System). Mija u sitta u erbgħin pazjent kellhom marda refrattarja jew li tirkadi; l-għadd medjan ta’ terapiji li saru qabel kien ta’ 1 (medda, 1 sa 8).

Il-kejl tar-riżultat primarju kien ir-rata ta’ Rispons Sħiħa (CR, Complete Response) jew Rispons Parzjali Tajjeb Ħafna (VGPR, Very Good Partial Response), kif evalwat minn kumitat ta’ reviżjoni indipendenti (IRC, independent review committee) b’adattazzjoni tal-kriterji ta’ rispons aġġornati fis-Sitt IWWM. Il-punti aħħarin sekondarji għal Koorti 1 jinkludu r-rata ta’ rispons maġġuri (MRR), id-durata tar-rispons, ir-rata ta’ CR jew VGPR determinata mill-investigatur, is-sopravivenza mingħajr progressjoni (PFS).

L-ittestjar għas-superjorità tal-punt aħħari primarju ta’ VGPR jew rata ta’ CR kien jeħtieġ ittestjar fis-Sett ta’ Analiżi Rikaduta/Refrattarja qabel l-ittestjar fis-Sett ta’ Analiżi ta’ ITT. Is-segwitu medjan kien ta’ 19.4 xhur. Fil-pazjenti rikaduti/refrattarji, 19.8 % u 28.9 % kisbu VGPR jew CR fuq il-fergħat ta’ ibrutinib u zanubrutinib, rispettivament. Il-punt aħħari tal-effikaċja primarja ma kienx sinifikanti fis-Sett ta’ Analiżi Rikaduta/Refrattarja (p miż-żewġ naħat = 0.1160). Tabella 5 tiġbor fil-qosor ir-rispons kif ivvalutat mill-IRC għas-Sett ta’ Analiżi Rikaduta/Refrattarja u ITT. Ir-rispons ġie osservat b’zanubrutinib fis-sottogruppi, inkluż pazjenti ta’ MYD88WT (Koorti 2) li kellhom VGPR jew rata ta’ CR ta’ 26.9 % u MRR ta’ 50 %.

[bookmark: _Hlk33422802]Tabella 5:	Analiżi Primarja tar-Rispons għall-Marda Skont il-Kumitat ta’ Rieżami Indipendenti (studju ASPEN)
	Kategorija ta’ Rispons
	Rikaduta/Refrattarja
	ITT

	
	Ibrutinib
N = 81
	Zanubrutinib
N = 83 
	Ibrutinib
N = 99
	Zanubrutinib
N = 102 

	Żmien ta’ segwitu medjan, xhur (medda)
	18.79
(0.5, 30.0)
	18.73
(0.4, 28.7)
	19.38
(0.5, 31.1)
	19.47
(0.4, 31.2)

	CR
	0 (0.0)
	0 (0.0)
	0 (0.0)
	0 (0.0)

	VGPR
	16 (19.8)
	24 (28.9)
	19 (19.2)
	29 (28.4)

	PR
	49 (60.5)
	41 (49.4)
	58 (58.6)
	50 (49.0)

	Rata ta’ VGPR jew CR, n (%)
	16 (19.8)
	24 (28.9)
	19 (19.2)
	29 (28.4)

	CI ta’ 95% a
	(11.7, 30.1) 
	(19.5, 39.9)
	(12.0, 28.3)
	(19.9, 38.2)

	Differenza fir-riskju (%) b
	10.7
	10.2

	CI ta’ 95% a
	(-2.5, 23.9)
	(-1.5, 22.0)

	valur p c
	0.1160
	

	MRR (PR jew aħjar), n (%)
	65 (80.2)
	65 (78.3)
	77 (77.8)
	79 (77.5)

	CI ta’ 95% a
	(69.9, 88.3)
	(67.9, 86.6)
	(68.3, 85.5)
	(68.1, 85.1)

	Differenza fir-riskju (%) b
	-3.5
	-0.5

	CI ta’ 95%
	(-16.0, 9.0)
	(-12.2, 11.1)

	Tul tar-rispons maġġuri
	
	
	
	

	Rata mingħajr avvenimenti f’% (95% CI) d
  18-il xahar
	85.6 
(73.1, 92.6)
	87.0 
(72.5, 94.1)
	87.9
(77.0, 93.8)
	85.2 
(71.7, 92.6)


Il-perċentwali huma bbażati fuq N.
	a Intervall ta’ kunfidenza ta’ 95% Clopper-Pearson, 2-sided.

	b Differenza komuni ta 'Mantel-Haenszel b'intervall ta' kunfidenza ta '95% ikkalkulat bl-approssimazzjoni normali u l-iżball standard ta' Sato stratifikati mill-fatturi ta 'stratifikazzjoni għal kull IRT (strati CXCR4 WT u UNK huma kkombinati) u grupp ta' età (≤65 u> 65). Ibrutinib huwa l-grupp ta’ referenza.


ċ Ibbażat fuq test CMH stratifikat skont il-fatturi ta’ stratifikazzjoni għal kull IRT (l-istrati CXCR4 WT u UNK huma kkombinati) u skont il-grupp ta’ età (≤65 u> 65)
d Ir-rati mingħajr avveniment huma stmati permezz tal-metodu ta’ Kaplan-Meier b’CIs ta’ 95 % stmati permezz tal-fomula ta’ Greenwood.

Abbażi ta’ data ta’ limitu aġġornata, ir-rata ta’ sopravivenza mingħajr progressjoni skont il-valutazzjoni mill-investigatur kienet 77.6 % kontra 84.9 % wara 30 xahar (ibrutinib kontra zanubrutinib), bi proporzjon ta’ periklu globali stmat ta’ 0.734 (95% CI: 0.380, 1.415).

Pazjenti b’Limfoma taż-Żona Marġinali (MZL)
L-effikaċja ta’ zanubrutinib ġiet ivvalutata fi prova ta’ Fażi 2, open-label, multiċentrika, ta’ fergħa waħda ta’ 68 pazjent b’MZL li kienu rċivew mill-inqas terapija waħda preċedenti bbażata kontra CD20 (studju MAGNOLIA, BGB‑3111‑214). Sitta u għoxrin (38.2%) pazjent kellhom MZL ekstranodali, 26 (38.2%) kellhom MZL nodali, 12 (17.6%) kellhom MZL tal-milsa, u f’4 (6%) pazjenti, is-sottotip ma kienx magħruf. Zanubrutinib ingħata mill-ħalq b’doża ta’ 160 mg darbtejn kuljum sal-progressjoni tal-marda jew tossiċità inaċċettabbli. L-età medjana tal-pazjenti kienet ta’ 70 sena (medda: 37 sa 95), u 53 % kienu rġiel. Iż-żmien medjan sad-dijanjożi inizjali kien ta’ 61.5 xhur (medda: 2.0 sa 353.6). In-numru medjan ta’ trattamenti preċedenti kien ta’ 2 (medda: 1 sa 6), b’27.9% tal-pazjenti li rċivew 3 linji jew aktar ta’ terapija sistematika; 98.5 % (n=67) tal-pazjenti kienu ċevew kimoterapija preċedenti bbażata fuq rituximab u 85.3% (n=58) tal-pazjenti kienu ċevew trattament preċedenti b’aġenti alkalinati; 5.9% tal-pazjenti (n=4) sarilhom trapjant taċ-ċelluli staminali preċedenti. Tlieta u sittin (92.6%) pazjent kellhom status ta’ prestazzjoni ECOG tal-linja bażi ta’ 0 jew 1. Tnejn u għoxrin (32.4%) mill-pazjenti kellhom marda refrattarja meta daħlu fl-istudju.

Ir-rispons tat-tumur kien skont il-Klassifikazzjoni ta’ Lugano tal-2014 għaż-żewġ studji, u l-punt tat-tmiem tal-effikaċja primarja kien ir-rata ta’ rispons globali kif ivvalutata minn Kumitat ta’ Rieżami Indipendenti (IRC) (Tabella 6).

Tabella 6: 	Riżultati tal-Effikaċja f’Pazjenti b’MZL minn Kumitat ta’ Rieżami Indipendenti (studju MAGNOLIA)
	
	Studju BGB‑3111‑214 
(N=66)*

		ORR (CI ta’ 95%)
	68% (55.6,79.1)

	CR
	26%

	PR
	42%

	DoR medjana f’xhur (CI ta’ 95%)
	NE (25.0, NE)

	Rata ta’ DOR Mingħajr Avvenimentib wara 24 xahar (CI ta’ 95%)
	72.9 (54.4, 84.9)

	Segwitu medjan tal-istudju f'xhur (Min, Mass)
	28.04 (1.64, 32.89)


a Żewġ pazjenti f’BGB‑3111‑214 ma setgħux jiġu evalwati għall-effikaċja minħabba konferma ċentrali ta’ trasformazzjoni ta’ MZL għal limfoma diffuża taċ-ċellula B kbira.
b Ir-rati mingħajr avvenimenti ġew stmati bil-metodu Kaplan-Meier b’CIs ta’ 95 % stmati bl-użu tal-formula ta’ Greenwood.
ORR: rata ta’ rispons globali, CR: rispons sħiħ, PR: rispons parzjali, DoR: durata tar-rispons, CI: intervall ta’ kunfidenza, NE: ma jistax jiġi stmat 

F’BGB‑3111‑214, iż-żmien medjan għar-rispons kien ta’ 2.79 xhur (medda: 1.7 sa 11.1 xhur). Wara żmien ta’ segwitu medjan tal-istudju ta’ 28.04 xhur (medda: 1.64 sa 32.89 xhur), id-durata medjana tar-rispons (DOR) kif ivvalutata mill-IRC ma ntlaħqitx (CI ta’ 95 % ta’ 25.0 xhur sa NE), u total ta’ 72.9 % (CI ta’ 95 % 54.4 sa 84.9) ta’ dawk li wieġbu kienu stmati li kienu mingħajr avvenimenti wara 24 xahar mir-rispons inizjali.

Ir-rati ta’ rispons globali osservati kienu simili fit-tliet sottotipi differenti ta’ MZL (ekstranodali, nodali, tal-milsa).

Pazjenti b’Lewkimja Limfoċitika Kronika (CLL) 
L-effikaċja ta’ BRUKINSA f’pazjenti b’CLL ġiet evalwata f’żewġ provi kkontrollati randomizzati.

Studju SEQUOIA (BGB‑3111‑304): Studju Internazzjonali, ta’ Fażi 3, Open-label, Randomizzata ta’ Zanubrutinib Imqabbel ma’ Bendamustine flimkien ma’ Rituximab (BR) f’Pazjenti b’CLL Mhux Ittratta Preċedentement.

Studju SEQUOIA (BGB‑3111‑304) huwa prova randomizzata, multiċentrika, open-label, b’kontroll attiv ta’ Fażi 3 ta’ monoterapija ta’ zanubrutinib u bendamustine flimkien ma’ rituximab f’479 pazjent b’CLL mhux ittrattata preċedentement mingħajr tħassir ta’ 17p (del(17p)) (fergħat A u B; Koorti 1). Fergħa C (Koorti 2) huwa prova multiċentrika b’fergħa waħda ta’ monoterapija ta’ zanubrutinib f’110 pazjenti b’CLL mhux ittrattata preċedentement b’del(17p) ikkonfermata ċentralment.

Iż-żewġ Koorti rreġistraw pazjenti ta’ età ta’ 65 sena jew aktar kif ukoll pazjenti ta’ età bejn 18 u 65 sena li ma kinux adattati għal kimoimmunoterapija bi fludarabine, cyclophosphamide u rituximab (FCR).

Il-karatteristiċi demografiċi u tal-linja bażi kienu ġeneralment ibbilanċjati bejn il-fergħa A (zanubrutinib) u l-fergħa B (BR) tal-Koorti 1. Fiż-żewġ fergħat, l-età medjana kienet ta’ 70.0 snin, bi proporzjon kemxejn ogħla ta’ pazjenti ta’ ≥ 75 sena (26.1%) fil-fergħa A meta mqabbel mal-fergħa B (22.3%) u proporzjon kemxejn aktar baxx ta’ pazjenti ta’ 65‑75 sena (55.2%) fil-fergħa A meta mqabbel mal-fergħa B (58.4%). Fil-Koorti 1, 92.7 % tal-pazjenti kellhom status tal-prestazzjoni ECOG tal-linja bażi ta’ 0 jew 1 (93.7% fil-fergħa A u 91.6% fil-fergħa B). Fil-Koorti 2 (fergħa C ta’ zanubrutinib), 87.3 % tal-pazjenti kellhom status tal-prestazzjoni ECOG tal-linja bażi ta’ 0 jew 1. 

Il-karatteristiċi demografiċi u tal-linja bażi wkoll kienu ġeneralment simili bejn il-fergħa A (zanubrutinib) fil-Koorti 1 u l-fergħa C (zanubrutinib) fil-Koorti 2. 

Fil-Koorti 1, ir-randomizzazzjoni kienet stratifikata skont l-età (< 65 sena kontra ≥ 65 sena), l-istadju Binet (C versus A jew B), l-istat mutazzjonali tal-katina tqila tar-reġjun varjabbli tal-immunoglobulina (IGHV) (b’mutazzjoni kontra mhux b’mutazzjoni), u r-reġjun ġeografiku (l-Amerika ta’ Fuq kontra l-Ewropa kontra l-Asja-Paċifiku). Ġew randomizzati total ta’ 479pazjent (sett ta’ analiżi b’intenzjoni li jiġu ttrattati [ITT]), 241 għal monoterapija kontinwa ta’ zanubrutinib u 238 għal 6 ċikli ta’ terapija b’bendamustine u rituximab (BR).

Fil-Koorti 1, il-pazjenti fil-fergħa A ta’ zanubrutinib irċevew 160 mg darbtejn kuljum sal-progressjoni tal-marda jew tossiċità mhux aċċettabbli. Fil-fergħa B, il-pazjenti rċevew bendamustine f’doża ta’ 90 mg/m2/jum fl-ewwel jumejn ta’ kull ċiklu għal 6 ċikli u rituximab f’doża ta’ 375 mg/m2 għa Ċiklu 1, u f’doża ta’ 500 mg/m2 għal Ċikli 2 sa 6. Kull ċiklu ta’ trattament kien jikkonsisti f’madwar 28 jum. Fil-Koorti 2 (fergħa C), il-pazjenti rċevew zanubrutinib 160 mg darbtejn kuljum sal-progressjoni tal-marda jew tossiċità mhux aċċettabbli.

Għall-Koorti 1, il-punt tat-tmiem primarju kien is-sopravivenza mingħajr progressjoni (PFS), ivvalutata minn kumitat ta’ rieżami ċentrali indipendenti (IRC). Il-punti tat-tmiem sekondarji kienu jikludu r-rata ta’ rispons globali bbażata fuq valutazzjoni tal-IRC.

Fil-Koorti 1, it-tul medjan ta’ segwitu għall-PFS kien ta’ 25.0 xahar (medda: 0.0 sa 41.4). Ir-rata tal-PFS wara 24 xahar kienet ta’ 85.5 % (95% CI: 80.1, 89.6) għal zanubrutinib u 69.5 % (95% CI: 62.4, 75.5) għall-BR. Fil-Koorti 2, it-tul medjan ta’ segwitu għall-PFS kien ta’ 27.9 xhur (medda: 1.0 sa 38.8) u r-rata tal-PFS wara 24 xahar kienet ta’ 88.9 % (95% CI: 81.3, 93.6). L-ORR ivvalutata mill-IRC fil-Koorti 2 kienet ta’ 90.0 % (95% CI: 82.8, 94.9). Iż-żmien medjan għal rispons parzjali jew ogħla kif ivvalutat mill-IRC kien ta’ 2.89 xhur (medda: 1.8, 14.2) u ta’ 2.86 xhur (medda: 1.9, 13.9) fil-fergħa ta’ zanubrutinib ta’ Koorti 1 u Koorti 2, rispettivament. 

Ir-riżultati tal-effikaċja għall-koorti 1 huma ppreżentati fit-Tabella 7. Il-kurvi Kaplan-Meier għall-PFS għaż-żewġ fergħat fil-Koorti 1 huma murija fil-Figura 1.

[bookmark: _Ref93660489]Tabella 7: 	Riżultati tal-Effikaċja fl-istudju SEQUOIA 
	
	Koorti 1*
Pazjenti
mingħajr Del(17p)

	Punt tat-Tmiem
	Zanubrutinib
(N=241)
	Bendamustine + Rituximab 
(N=238)

	Sopravivenza Mingħajr Progressjoni†
	
	

	Numru tal-Avvenimenti, n (%)
	36 (14.9)
	71 (29.8)

	Progressjoni tal-Marda, n (%)
	27 (11.2)
	59 (24.8)

	Mewt, n (%)
	9 (3.7)
	12 (5.0)

	Medjan (95% CI), xhur a
	NE (NE, NE)
	33.7 (28.1, NE)

	Proporzjon ta’ Periklu (95% CI) b
	0.42 (0.28, 0.63)

	Valur p c
	<0.0001 

	Rata ta’ Rispons Globali† %
(95% CI)
	94.6% 
(91.0, 97.1)
	85.3% 
(80.1, 89.5)


Rata ta’ Rispons Globali: CR+CRi+nPR+PR+PR-L, CR: rispons sħiħ, CRi: rispons sħiħ bi rkupru ematopojetiku mhux komplut, nPR: rispons parzjali nodulari, PR: rispons parzjali, PR-L: rispons parzjali b’limfoċitoma, CI: intervall ta’ kunfidenza, NE: mhux stmat, iż-żmien medjan ta’ segwitu għall-PFS kien ta’ 25.0 xahar (95% CI: 24.6, 25.2).
* Sett ta’ analiżi ITT
† Ivvalutata minn kumitat ta’ rieżami ċentrali indipendenti.
a	Ibbażata fuq l-istima ta’ Kaplan-Meier.
b	Ibbażat fuq mudell stratifikat ta’ rigressjoni ta’ Cox b’bendamustine + rituximab bħala l-grupp ta’ referenza.
c	Ibbażat fuq test stratifikat log-rank.

F’analiżi ad hoc aġġornata b’segwitu medjan ta’ 33.5 xhur għall-PFS, il-PFS ivvalutata mill-investigatur baqgħet konsistenti mal-analiżi primarja b’HR ta’ 0.33 (95% CI: 0.22 sa 0.48, P deskrittiv ta’ <0.0001) fil-fergħa ta’ zanubrutinib fuq il-fergħa ta’ BR. Il-PFS medjana ma ntlaħqitx bil-fergħa ta’ zanubrutinib u kienet ta’ 39.2 xhur għall-fergħa ta’ BR. F’36 xahar wara l-għażla b’mod każwali, 83.6 % tal-pazjenti ttrattati b’zanubrutinib u 55.1 % b’BR kienu stmati li kienu ħielsa mill-progressjoni u ħajjin. B’segwitu medjan ta’ 35.8 xhur, l-OS medjana ma ntlaħqitx għaż-żewġ fergħat; l-istima tar-rata tal-OS għal 36 xahar kienet ta’ 90.9 % (95% CI: 86.3 sa 94.0) fil-fergħa ta’ zanubrutinib u ta’ 89.5 % (95% CI: 84.2 sa 93.1) fil-fergħa ta’ BR, rispettivament.

[bookmark: _Ref109939450]Figura 1: 	Kurva Kaplan-Meier tal-PFS ivvalutata mill-IRC fl-istudju SEQUOIA Koorti 1 (popolazzjoni ITT) 

Studju ALPINE (BGB‑3111‑305):Studju Randomizzat ta’ Fażi 3 ta’ Zanubrutinib meta Mqabbel ma’ Ibrutinib f’Pazjenti b’CLL Rikaduta/Refrattarja (R/R)

Studju ALPINE (BGB‑3111‑305) huwa prova kkontrollata b’mod attiv, randomizzata, multiċentrika, open-label ta’ Fażi 3. Din irreġistrat 652 pazjent b’CLL rikaduta jew refrattarja wara mill-inqas terapija sistemika waħda minn qabel. Il-pazjenti ġew randomizzati għal jew zanubrutinib 160 mg mill-ħalq darbtejn kuljum jew ibrutinib 420 mg mill-ħalq darba kuljum, li tkomplew sal-progressjoni tal-marda jew tossiċità mhux aċċettabbli.

Ir-randomizzazzjoni kienet stratifikata skont l-età (< 65 sena kontra ≥ 65 sena), ir-reġjun ġeografiku (iċ-Ċina kontra mhux iċ-Ċina), l-istatus refrattarju (iva jew le), u l-istatus ta’ mutazzjoni del(17p)/TP53 (preżenti jew assenti).

Id-demografija tal-linja bażi u l-karatteristiċi tal-marda kienu ġeneralment ibbilanċjati bejn il-fergħat ta’ trattament fis-sett ta’ analiżi ITT u fl-ewwel 415-il pazjent randomizzati.

Fis-sett ta’ analiżi ITT, l-età medjana kienet ta’ 67.0 sena fil-fergħa ta’ zanubrutinib u 68.0 sena fil-fergħa ta’ ibrutinib. Il-maġġoranza tal-pazjenti fiż-żewġ fergħat kellhom PS tal-ECOG ta’ 0 jew 1 (97.9% fil-fergħa ta’ zanubrutinib; 96.0% fil-fergħa ta’ ibrutinib). Ġew osservati demografiċi u karatteristiċi tal-linja bażi simili fl-ewwel 415-il pazjent randomizzat. In-numru medjan ta’ linji preċedenti ta’ terapija sistemika huwa ta’ 1.0 fil-fergħa ta’ zanubrutinib (medda, 1 sa 6) u 1.0 fil-fergħa ta’ ibrutinib (medda, 1 sa 8) kemm fis-sett ta’ analiżi ITT kif ukoll fl-ewwel 415-il pazjent randomizzat.

Pazjenti li qabel ġew ittrattati b’inibitur BTK ġew esklużi mill-istudju 305 u hija disponibbli data limitata għal zanubrutinib wara trattament preċedenti b’inibitur BCL 2.

Minn total ta’ 652 pazjent, 327 ġew assenjati għal monoterapija ta’ zanubrutinib, 325 għal monoterapija ta’ ibrutinib. L-evalwazzjoni tal-effikaċja hija bbażata fuq l-analiżi interim speċifikata minn qabel tal-ewwel 415-il pazjent randomizzat tal-popolazzjoni ITT. Minn dawn, 207 ġew randomizzati għal monoterapija ta’ zanubrutinib, 208 għal monoterapija ta’ ibrutinib. Ir-riżultati tal-effikaċja huma ppreżentati f’Tabella 8.

Il-punt tat-tmiem primarju kien ir-rata ta’ rispons globali (ORR, definita bħala rispons parzjali jew aħjar). 

Fl-analiżi interim ORR speċifikata minn qabel fl-ewwel 415-il pazjent randomizzati, zanubrutinib wera nuqqas ta’ inferjorità (p minn naħa waħda ta’ <0.0001) u superjorità (p minn żewġ naħat ta’ = 0.0006 minn żewġ naħat) għal ibrutinib fl-ORR tal-punt tat-tmiem primarju speċifikata mill-protokoll u vvalutata minn investigatur. Ir-rispons kif determinat mill-IRC wera wkoll in-nuqqas ta’ inferjorità ta’ zanubrutinib għal ibrutinib (p< 0.0001 minn naħa waħda).  Fl-analiżi finali ORR, l-ORR ivvalutata mill-investigatur tkompli tkun ogħla (79.5% kontra 71.1%) fil-fergħa ta’ zanubrutinib meta mqabbel mal-fergħa ta’ ibrutinib (p deskrittiv = 0.0133); l-ORR iddeterminata mill-IRC kienet ukoll ogħla b’mod sinifikanti fil-fergħa ta’ zanubrutinib meta mqabbel mal-fergħa ta’ ibrutinib, u dan juri superjorità (80.4% kontra 72.9%, rispettivament; p minn żewġ naħat = 0.0264).

[bookmark: _Ref109165141]Tabella 8:	Riżultati tal-Effikaċja fl-istudju ALPINE (Analiżi Finali tas-415 Pazjent Randomizzat Kollha) mill-Investigatur (punt tat-tmiem primarju definit mill-protokoll) u l-Valutazzjoni tal-IRC
	
	Ivvalutata mill-Investigatur
(punt tat-tmiem primarju definit mill-protokoll
	Ivvalutata mill-IRC

	Punt tat-Tmiem
	Zanubrutinib
(N=207)
	Ibrutinib
(N=208)
	Zanubrutinib
(N=207)
	Ibrutinib
(N=208)

	Rata ta’ Rispons Globali§
n (%)
	
162 (78.3)
	
130 (62.5)
	
158 (76.3)
	
134 (64.4)

	(95% CI)
	(72.0, 83.7)
	(55.5, 69.1)
	(69.9, 81.9)
	(57.5, 70.9)

	Proporzjon tar-rispons a (95% CI)
	1.25 (1.10, 1.41)
	1.17 (1.04, 1.33)

	Nuqqas ta’ inferjorità b
	valur p minn naħa waħda<0.0001
	valur p minn naħa waħda <0.0001

	Superjorità c
	valur p minn żewġ naħat 0.0006
	valur p minn żewġ naħat 0.0121 

	Tul tar-Rispons d:
Rata ta’ 12-il xahar mingħajr avveniment
% (95% CI)
	89.8
(78.1, 95.4)
	77.9 
(64.7, 86.7)
	90.3
(82.3, 94.8)
	78.0
(66.1, 86.2)


Rata ta’ Rispons Globali: CR+CRi+nPR+PR, CR: rispons sħiħ, CRi: rispons sħiħ bi rkupru ematopojetiku mhux komplut, nPR: rispons parzjali nodulari, PR: rispons parzjali, CI: intervall ta’ kunfidenza 
It-tul medjan tar-rispons kif ivvalutat mill-investigatur ma ntlaħaqx fil-fergħa ta’ zanubrutinib fl-analiżi finali, iż-żmien medjan ta’ segwitu tal-istudju kien ta’ 15.31 xhur (medda: 0.1, 23.1) fil-fergħa ta’ zanubrutinib u 15.43 xhur (medda: 0.1, 26.0) fil-fergħa ta’ ibrutinib.
§ L-ittestjar tal-ipoteżi għan-nuuqas ta’ inferjorità tal-ORR fl-analiżi finali interim huwa bbażat fuq l-ewwel 415-il pazjent magħżula b’mod każwali b’livell ta’ sinifikat minn naħa waħda biss ta’ 0. 005.
a Proporzjon ta’ rispons: proporzjon stmat tar-rata ta’ rispons globali fil-fergħa ta’ zanubrutinib diviża b’dik fil-fergħa ta’ ibrutinib.
b Test stratifikat kontra proporzjon ta’ rispons null ta’ 0.8558.
c Test Cochran-Mantel-Haenszel stratifikat.
d 	Stima ta’ Kaplan-Meier.

Iż-żmien medjan għar-rispons kif ivvalutat mill-investigatur fl-analiżi interim tal-ORR fl-ewwel 415-il pazjent randomizzat kien ta’ 5.59 xhur (medda: 2.7, 14.1) fil-fergħa ta’ zanubrutinib u 5.65 xhur (medda: 2.8, 16.7) fil-fergħa ta’ ibrutinib. Ir-riżultati vvalutati mill-IRC kienu konsistenti (5.55 xhur kontra 5.63 xhur fil-fergħat ta’ zanubrutinib u ibrutinib rispettivament). Fl-analiżi finali tal-ORR fis-652 pazjent randomizzati kollha, iż-żmien medjan għar-rispons baqa’ mhux mibdul (5.59 xhur kontra 5.65 xhur kif ivvalutat mill-investigatur u 5.52 xhur kontra 5.62 xhur kif ivvalutat mill-IRC fil-fergħat ta’ zanubrutinib u ibrutinib rispettivament).

F’pazjenti b’mutazzjoni del(17p) fl-ewwel 415-il pazjent randomizzati, l-ORR ivvalutata mill-investigatur kienet ta’ 83.3 % (95% CI 62.5, 95.3; 20 minn 24 pazjent) fil-fergħa ta’ zanubrutinib u 53.8 % (95% CI 33.4, 73.4; 14 minn 26 pazjent) fil-fergħa ta’ ibrutinib. Abbażi tal-valutazzjoni tal-IRC, l-ORR kienet ta’ 79.2 % (95% CI 57.8, 92.9; 19 minn 24 pazjent) fil-fergħa ta’ zanubrutinib u 61.5 % (95% CI 40.6, 79.8; 16 minn 26 pazjent) fil-fergħa ta’ ibrutinib. Fl-analiżi finali tal-ORR fis-652 pazjent randomizzati kollha, l-ORR ivvalutata mill-investigatur kienet ta’ 86.7 % (95% CI 73.2, 94.9; 39 minn 45 pazjent b’mutazzjoni del(17p)) fil-fergħa ta’ zanubrutinib u 56.0 % (95% CI 41.3, 70.0; 28 minn 50 pazjent b’mutazzjoni del(17p)) fil-fergħa ta’ ibrutinib. Abbażi tal-valutazzjoni tal-IRC, l-ORR kienet ta’ 86.7 % (95% CI 73.2, 94.9; 39 minn 45 pazjent b’mutazzjoni del(17p)) fil-fergħa ta’ zanubrutinib u 64.0 % (95% CI 49.2, 77.1; 32 minn 50 pazjent b’mutazzjoni del (17p)) fil-fergħa ta’ ibrutinib.

[bookmark: _Ref126764394]Total ta’ 652 pazjent ġew irreġistrati fiż-żmien speċifikat minn qabel tal-analiżi finali tal-PFS (data tal-qtugħ 8 ta’ Awwissu 2022). Iż-żmien medjan tas-segwitu tal-PFS kien 28.1 xhur kif ivvalutat mill-investigatur u 30.7 xhur kif ivvalutat mill-IRC. Zanubrutinib wera superjorità fil-PFS fuq ibrutinib kif ivvalutat kemm mill-investigatur u mill-IRC. Ir-riżultati tal-effikaċja għall-PFS huma ppreżentati f’Tabella 9, u Pjan Kaplan-Meier kif ivvalutat mill-IRC huwa provdut f’Figura 2.

Tabella 9:	Riżultati tal-Effikaċja fl-istudju ALPINE (analiżi finali tal-PFS tas-652 pazjent randomizzat kollha speċifikata minn qabel) mill-Investigatur u l-valutazzjoni tal-IRC (data tal-qtugħ 8 ta’ Awwissu 2022)
	
	Vvalutati minn Investigatur
	Ivvalutati indipendentament

	Punt ta’ Tmien
	Zanubrutinib
(N=327)
	Ibrutinib
(N=325)
	Zanubrutinib
(N=327)
	Ibrutinib
(N=325)

	Sopravivenza Mingħajr Progressjoni
	 
	

	Avvenimenti, n (%)
	87 (26.6)
	118 (36.3)
	88 (26.9)
	120 (36.9)

	Proporzjon ta’ Periklua (95% CI)
	0.65 (0.49, 0.86)
	0.65 (0.49, 0.86)

	Valur-p b’2 naħatb 
	0.0024
	0.0024


a	Ibbażat fuq mudell stratifikati ta’ rigressjoni Cox b’ibrutinib bħala l-grupp ta’ referenza.
b 	Ibbażat fuq test stratifikat tal-log-rank.

[bookmark: _Ref126764441]Figura 2:	Pjan Kaplan-Meier tas-Sopravivenza Mingħajr Progressjoni mir-Reviżjoni Ċentrali Indipendenti (ITT) (data ta’ qtugħ 8 ta’ Awwissu 2022) 

F’pazjenti b’mutazzjoni del(17p)/TP53, il-proporzjon ta’ periklu għal sopravivenza mingħajr progressjoni mill-valutazzjoni tal-investigatur kien 0.53 (95% CI 0.31, 0.88). Skont reviżjoni indipendenti, il-proporzjon ta’ periklu kien 0.52 (95% CI 0.30, 0.88) (Figura 3). 

Figura 3: 	Pjan Kaplan-Meier ta’ Sopravivenza Mingħajr Progressjoni mir-Reviżjoni Ċentrali Indipendenti għal pazjenti b’Del 17P jew TP53 (ITT) (data tal-qtugħ 8 ta’ Awwissu 2022)

B’segwitu medju stimat ta’ 32.8 xhur, is-sopravivenza medja ġenerali ma ntlaħqet fl-ebda grupp b’17% mill-pazjenti jesperjenzaw avveniment.

Pazjenti b’Limfoma Follikulari (FL)
L-effikaċja ta’ zanubrutinib flimkien ma’ obinutuzumab kontra obinutuzumab ġiet ivvalutata fl-istudju ROSEWOOD (BGB‑3111‑212), studju multiċentriku ta’ fażi 2, open-label, randomizzat. B’mod ġenerali, 217-il pazjent b’limfoma follikulari (FL) ta’ Grad 1‑3a rikaduta (definita mill-progressjoni tal-marda wara t-tlestija tal-aktar terapija reċenti) jew refrattarja (definita bħala nuqqas li jinkiseb CR jew PR għall-aktar terapija reċenti) li qabel kienu rċevew mill-inqas żewġ terapiji sistemiċi minn qabel inkluż antikorp anti-CD20 u terapija kombinata xierqa bbażata fuq l-alkili, ġew irreġistrati. Il-pazjenti ġew randomizzati 2:1 għal jew zanubrutinib 160 mg oralment darbtejn kuljum sakemm isseħħ progressjoni tal-marda jew tossiċità inaċċettabbli, flimkien ma’ obinutuzumab 1,000 mg ġol-vina (fergħa A) jew inkella obinutuzumab waħdu (fergħa B). Obinutuzumab ingħata f’Jum 1,8, u 15 tal-ewwel ċiklu, imbagħad f’Jum 1 ta’ ċikli 2‑6. Kull ċiklu kien twil 28 jum. Il-pazjenti rċevew żamma fakultattiva ta’ obinutuzumab, infużjoni waħda kull ċiklu ieħor, għal massimu ta’ 20 doża.

Pazjenti randomizzati fil-fergħa ta’ obinutuzumab tħallew jagħmlu crossover u jirċievu l-kombinazzjoni ta’ zanubrutinib flimkien ma’ obinutuzumab f’każ li sseħħ progressjoni tal-marda jew f’każ ta’ nuqqas ta’ rispons (definit mill-marda stabbli bħala l-aħjar rispons) wara 12-il ċiklu.

Ir-randomizzazzjoni ġiet stratifikata skont in-numru ta’ linji ta’ terapija preċedenti (2 sa 3 kontra ˃3), stat refrattorju ta’ rituximab (iva kontra le), u r-reġjun ġeografiku (Ċina kontra pajjiżi oħra).

Id-demografika u l-karatteristiċi tal-marda fil-linja bażi kienu ġeneralment ibbilanċjati bejn il-fergħa kombinata ta’ zanubrutinib u l-fergħa ta’ monoterapija ta’ obinutuzumab fil-217-il pazjent randomizzat. L-età medjana kienet ta’ 64 sena (medda: 31 sa 88), 49.8% kienu rġiel, u 64.1% kienu Bojod. Il-biċċa l-kbira (97.2%) tal-pazjenti kellhom stat tal-prestazzjoni ECOG fil-linja bażi ta’ 0 jew 1.

Fl-iskrinjar, il-biċċa l-kbira tal-pazjenti kienu fl-Istadju III jew IV ta’ Ann Arbor (179 pazjent [82.5%]). Tmienja u tmenin pazjent (40.6%) kellhom il-marda bulky (definita bħala leżjoni fil-mira tal-linja bażi ta’ >1 li għandha dijametru ta’ >5 cm). Mija u tlieta u għoxrin pazjent (56.7%) issodisfaw il-kriterji tal-GELF.

In-numru medjan ta’ terapija preċedenti kontra l-kanċer kien ta’ 3 linji (medda: 2 sa 11-il linja). Il-217-il pazjent kollha rċevew >2 linji preċedenti ta’ terapija li inkludew it-terapija b’rituximab (bħala monoterapija jew flimkien mal-kimoterapija), u 59 mill-217-il pazjent (27.2%) rċevew >3 linji preċedenti ta’ terapija. Mill-217-il pazjent, 114 (52.5%) kienu refrattarji għal rituximab (definit bħala n-nuqqas ta’ rispons għal, jew il-progressjoni matul, kwalunkwe trattament preċedenti li fih rituximab [monoterapija jew flimkien mal-kimoterapija], jew il-progressjoni fi żmien 6 xhur mill-aħħar doża ta’ rituximab, fil-bidu jew fiż-żamma tas-setting tat-trattament). Tnax-il pazjent (5.5%) irċevew obinutuzumab qabel.

Minn total ta’ 217-il pazjent, 145 ġew randomizzati għall-fergħa kombinata ta’ zanubrutinib u 72 kienu randomizzati għall-fergħa ta’ monoterapija ta’ obinutuzumab. Il-ħin ta’ segwitu medjan kien ta’ 20.21 xahar fil-fergħa ta’ zanubrutinib kombinata ma’ obinutuzumab u 20.40 xahar fil-fergħa ta’ monoterapija ta’ obinutuzumab. Id-durata medjana ta’ esponiment għal zanubrutinib kien ta’ 12.16-il xahar.

Mit-72 pazjent randomizzati fil-fergħa ta’ monoterapija ta’ obinutuzumab, 35 għamlu crossover għat-terapija kombinata.

Il-punt tat-tmiem primarju tal-effikaċja kien ir-rata ta’ rispons globali (definit bħala rispons parzjali jew rispons sħiħ) kif determinat minn rieżami ċentrali indipendenti bl-użu tal-Klassifikazzjoni ta’ Lugano għall-NHL. Punti tat-tmiem sekondarji ewlenin inkludew id-durata ta’ rispons (DOR), is-sopravivenza mingħajr progressjoni (PFS) u s-sopravivenza ġenerali (OS).
Ir-riżultati tal-effikaċja huma miġbura fil-qosor f’Tabella 10 u fil-Figura 4

Tabella 10: 	Riżultati tal-Effikaċja Għal Kull Rieżami Ċentrali Indipendenti (ITT) (studju ROSEWOOD)
	
	Zanubrutinib + Obinutuzumab
(N=145)
n (%)
	Obinutuzumab
(N=72)
n (%)

	Rata ta’ Rispons Globali, 
n (%)
(95% CIa)
	
100 (69.0)
(60.8, 76.4)
	
33 (45.8)
(34.0, 58.0)

	Valur-pb
	0.0012

	CR
	57 (39.3)
	14 (19.4)

	PR
	43 (29.7)
	19 (26.4)

	Tul tar-Rispons (Xhur) 
	
	

	Medjan (95% CI)c
	NE (25.3, NE)
	14 (9.2, 25.1)

	Rata ta’ DOR fit-12-il xahar (95% CI)d
	72.8 (62.1, 80.9)
	55.1 (34.4, 71.6)

	Rata ta’ DOR fit-18-il xahar (95% CI)d
	69.3 (57.8, 78.2)
	41.9 (22.6, 60.1)

	Sopravivenza Mingħajr Progressjoni (Xhur)
	
	

	Medjan (95% CI)c
	28.0 (16.1, NE)
	10.4 (6.5, 13.8)


Rata ta’ Rispons Globali: CR + PR, CR: rispons sħiħ, PR: rispons parzjali
a Stmat bl-użu tal-metodu Clopper-Pearson.
b Il-metodu Cochran-Mantel-Haenszel stratifikat skont l-istat refrattarju ta’ rituximab, numru ta’ linji preċedenti ta’ terapija, u reġjun ġeografiku għal kull IRT.
c Medjani stmati mill-metodu Kaplan-Meier; 95% CIs stmati mill-metodu Brookmeyer u Crowley. 
d Rati tad-DOR stmati mill-metodu Kaplan-Meier; 95% CIs stmati bl-użu tal-formula ta’ Greenwood. Id-DOR ma kienx ikkontrollat għall-iżbalji tat-tip I u s-CIs huma ta’ natura nominali.
[bookmark: _Ref126760003]
Figura 4:	Il-Grafika ta’ Kaplan-Meier Plot tas-Sopravivenza Mingħajr Progressjoni mir-Rieżami Ċentrali Indipendenti (ITT) 

Fergħa A, Zanubrutinib + Obinutuzumab; Fergħa B, Obinutuzumab

Sopravivenza Ġenerali
Disgħa u għoxrin pazjent (20.0%) fil-fergħa kombinata u 22 pazjent (30.6%) fil-fergħa ta’ monoterapija ta’ obinutuzumab mietu. Fit-18-il xahar, ir-rati ta’ sopravivenza ġenerali kienu 84.6% (95% CI: 77.1, 89.8) fil-fergħa kombinata u 73.5% (95% CI: 60.7, 82.7) fil-fergħa ta’ monoterapija ta’ obinutuzumab. L-analiżi OS tista’ tiġi mfixkla minn 35 pazjent (48.6%) li għamlu crossover mill-fergħa ta’ monoterapija ta’ obinutuzumab għall-fergħa kombinata.

Popolazzjoni pedjatrika

L-Aġenzija Ewropea għall-Mediċini rrinunzjat għall-obbligu li jiġu ppreżentati r-riżultati tal-istudji bi BRUKINSA f’kull sett tal-popolazzjoni pedjatrika għat-trattament ta’ limfoma limfoplażmatika u għat-trattament ta’ neoplażmi maturi taċ-ċelluli B (ara sezzjoni 4.2 għal informazzjoni dwar l-użu pedjatriku). 

5.2	Tagħrif farmakokinetiku

Il-konċentrazzjoni massima ta’ zanubrutinib fil-plażma (Cmax, maximum plasma concentration) u l-erja taħt il-konċentrazzjoni tal-mediċina fil-plażma matul il-kurva taż-żmien (AUC, area under the plasma drug concentration over time curve) jiżdiedu proporzjonalment fuq medda ta’ doża li tvarja minn 40 mg sa 320 mg (0.13 sa darba waħda tad-doża totali rakkomandata kuljum). Ġiet osservata akkumulazzjoni sistemika limitata ta’ zanubrutinib wara għoti ripetut għal ġimgħa.

Il-medja ġeometrika (%CV) tal-AUC ta’ zanubrutinib fi stat fiss ta’ kuljum hija 2,099 (42%) ng h/mL wara 160 mg darbtejn kuljum u 1,917 (59%) ng h/mL wara 320 mg darba kuljum. Il-medja ġeometrika (%CV) zanubrutinib fi stat fiss Cmax huwa 299 (56%) ng/mL wara 160 mg darbtejn kuljum u 533 (55%) ng/mL wara 320 mg darba kuljum.

Assorbiment

It-tmax medjan ta’ zanubrutinib huwa ta’ sagħtejn. Ma ġiet osservata l-ebda differenza klinikament sinifikanti fl-AUC jew fis-Cmax ta’ zanubrutinib wara l-għoti ta’ ikla għolja fix-xaħam (madwar 1,000 kalorija b’50% tal-kontenut kaloriku totali ġej mix-xaħam) f’individwi f’saħħithom.

Distribuzzjoni

Il-volum ġeometriku (% CV) apparenti tad-distribuzzjoni ta’ volum fi stat fiss ta’ zanubrutinib matul il-fażi terminali (Vz/F) kien ta’ 522 L (71%). Madwar 94% ta’ zanubrutinib jintrabat mal-proteina fil-plażma u l-proporzjon tad-demm mal-plażma kien ta’ 0.7‑0.8. 

Metaboliżmu

Zanubrutinib huwa metabolizzat primarjament minn cytochrome P450(CYP)3A. 

Eliminazzjoni

Il-half-life medja (t½) ta’ zanubrutinib hija bejn wieħed u ieħor 2 sa 4 sigħat wara doża orali waħda ta’ zanubrutinib ta’160 mg jew 320 mg. L-eliminazzjoni apparenti (CL/F) tal-medja ġeometrika (%CV) ta’ zanubrutinib mill-ħalq matul il-fażi terminali kienet 128 (61%) L/h. Wara doża waħda ta’ 320 mg ta’ zanubrutinib radjutikkettat f’individwi f’saħħithom, madwar 87% tad-doża ġiet irkuprata fl-ippurgar (38% mhux mibdul) u 8% fl-awrina (inqas minn 1% mhux mibdul).

Popolazzjonijiet speċjali

Anzjani

L-età (19 sa 90 sena; età medja 65±12.5) ma kellhiex effett klinikament sinifikanti fuq il-farmakokinetika ta’ zanubrutinib abbażi tal-analiżi tal-PK tal-popolazzjoni (N=1291).

Popolazzjoni pedjatrika

Ma sar l-ebda studju farmakokinetiku b’zanubrutinib f’pazjenti taħt it-18-il sena.

Sess

Is-sess tal-persuna (872 raġel u 419-il mara) ma kellu l-ebda effett klinikament sinifikanti fuq il-farmakokinetika ta’ zanubrutinib abbażi tal-analiżi tal-PK tal-popolazzjoni.

Razza

Ir-razza (964 Bojod, 237 Asjatiċi, 30 Suwed u 25 kategorizzati bħala Oħrajn) ma kellhiex effett klinikament sinifikanti fuq il-farmakokinetika ta’ zanubrutinib abbażi tal-analiżi tal-PK tal-popolazzjoni.

Piż tal-ġisem

Il-piż tal-ġisem (36 sa 149 kg, piż medju 76.5±16.9 kg) ma kellu l-ebda effett klinikament sinifikanti fuq il-farmakokinetika ta’ zanubrutinib abbażi tal-analiżi tal-PK tal-popolazzjoni (N=1291).

Indeboliment tal-Kliewi

Zanubrutinib ftit li xejn jiġi eliminat mill-kliewi. Abbażi tal-analiżi tal-PK tal-popolazzjoni, indeboliment ħafif u moderat tal-kliewi (tneħħija tal-krejatinina [CrCl] ≥30 mL/min kif stmat mill-ekwazzjoni ta’ Cockcroft-Gault) ma kellu l-ebda influwenza fuq l-esponiment ta’ zanubrutinib. L-analiżi kienet ibbażata fuq 362 pazjenti b’funzjoni tal-kliew normali, 523 b’indeboliment ħafif tal-kliewi, 303 b’indeboliment moderat tal-kliewi, 11 b’indeboliment sever tal-kliewi u wieħed b’ESRD. L-effetti ta’ insuffiċjenza severa tal-kliewi (CrCl <30 mL/min) u tad-dijalisi fuq il-farmakokinetika ta’ zanubrutinib mhumiex magħrufa.

Indeboliment tal-fwied

L-AUC totali ta’ zanubrutinib żdiedet bi 11% f’individwi b’indeboliment ħafif tal-fwied (Child-Pugh klassi A), b’21% f’individwi b’indeboliment moderat tal-fwied (Child-Pugh klassi B), u b’60% f’individwi b’indeboliment qawwi tal-fwied. (Child-Pugh klassi C) relattiv għal individwi b’funzjoni normali tal-fwied. L-AUC mhux marbut ta’ zanubrutinib żdied bi 23% f’individwi b’indeboliment ħafif tal-fwied (Child-Pugh klassi A), b’43% f’individwi b’indeboliment tal-fwied moderat (Child-Pugh klassi B), u b’194% f’individwi b’indeboliment qawwi tal-fwied. (Child-Pugh klassi C) relattiv għal individwi b’funzjoni normali tal-fwied. Ġiet osservata korrelazzjoni sinifikanti bejn il-punteġġ ta’ Child-Pugh, l-albumina fis-seru tal-linja bażi, il-bilirubina fis-seru tal-linja bażi u l-ħin tal-protrombina tal-linja bażi b’AUC ta’ zanubrutinib mhux marbut.

Studji in vitro

Enzimi CYP

Zanubrutinib huwa inibitur dgħajjef ta’ CYP2B6 u CYP2C8. Zanubrutinib mhuwiex induttur ta’ CYP1A2.

Għoti flimkien ma’ substrati/inibituri tat-trasport
Zanubrutinib x’aktarx hu substrat ta’ P-gp. Zanubrutinib mhuwiex substrat jew inibitur ta’ OAT1, OAT3, OCT2, OATP1B1, jew OATP1B3.

Interazzjonijiet farmakodinamiċi

Studju in vitro wera li l-interazzjoni farmakodinamika potenzjali bejn zanubrutinib u rituximab hija baxxa u zanubrutinib x’aktarx ma jinterferixxix mal-effett ta’ ADCC indott mill-antikorp anti-CD20.

Studji in vitro, ex vivo u f’annimali wrew li zanubrutinib ma kellu l-ebda effett jew kellu effetti minimi fuq l-attivazzjoni tal-plejtlits, l-espressjoni tal-glikoproteina u l-formazzjoni tat-trombus.

5.3	Tagħrif ta’ qabel l-użu kliniku dwar is-sigurtà

Effett tossiku ġenerali

Il-profili tossikoloġiċi ġenerali ta’ zanubrutinib kienu kkaratterizzati oralment f’firien Sprague-Dawley għal trattament sa 6 xhur u fi klieb beagle għal trattament sa 9 xhur.

Fi studji b’dożi ripetuti fil-firien sa trattament ta’ 6 xhur, il-mortalità relatata mal-oġġett tat-test ġiet innutata bid-doża ta’ 1000 mg/kg/jum (81x l-AUC klinika) b’sejbiet istopatoloġiċi fl-apparat gastrointestinali. Sejbiet oħra kienu nnutati l-iżjed fil-fixa (atrofija, fibroplażija, emorraġija, u/jew infiltrazzjoni taċ-ċelluli infjammatorji) bid-dożi ta’ ≥ 30 mg/kg/jum (3x l-AUC klinika), fil-ġilda madwar l-imnieħer/il-ħalq/l-għajnejn (infiltrazzjoni taċ-ċelluli infjammatorji, erożjoni/ulċera) mid-doża ta’ 300 mg/kg/jum (16x l-AUC klinika), u fil-pulmun (preżenza ta’ makrofagi fl-alveolari) bid-doża ta’ 300 mg/kg/jum. Dawn is-sejbiet kollha treġġgħu lura kompletament jew parzjalment wara rkupru ta’ 6 ġimgħat minbarra għas-sejbiet tal-frixa li ma kinux meqjusa klinikament rilevanti.

Fi studji b’dożi ripetuti fil-klieb sa trattament ta’ 9 xhur, is-sejbiet relatati mal-oġġett tat-test kienu nnutati l-iżjed fl-apparat gastrointestinali (ippurgar artab/maħlul/bil-mukus), fil-ġilda (raxx, skulurament aħmar, u ġilda aktar ħoxna/tqaxxir), u fin-noduli limfatiċi assoċjati mesenteriċi, mandibulari, u assoċjati mal-imsaren u fil-milsa (tnaqqis tal-limfojdi jew eritrofagoċitożi) bid-dożi minn 10 mg/kg/jum (3x l-AUC klinika) sa 100 mg/kg/jum (18x l-AUC klinika). Dawn is-sejbiet kollha treġġgħu lura kompletament jew parzjalment wara rkupru ta’ 6 ġimgħat.

Karċinoġeniċità/effett tossiku fuq il-ġeni

Ma twettqux studji dwar il-karċinoġeniċità b’zanubrutinib.

Zanubrutinib ma kienx mutaġeniku f’assaġġ (Ames) tal-mutaġeniċità batterjali, ma kienx klastoġeniku f’assaġġ ta’ aberrazzjonijiet kromożomiċi fiċ-ċelluli mammiferi (CHO), u lanqas ma kien klastoġeniku f’assaġġ tal-mikronukleu tal-mudullun in vivo fil-firien.

Effett tossiku fuq l-iżvilupp u fuq ir-riproduzzjoni

Sar studju kkombinat tal-fertilità maskili u femminili u tal-iżvilupp tal-embrijun bikri fil-firien b’dożi orali ta’ zanubrutinib ta’ 30, 100 u 300 mg/kg/jum. Ma ġie nnutat l-ebda effett fuq il-fertilità maskili jew femminili iżda bl-ogħla doża ttestjata, ġew innutati anormalitajiet morfoloġiċi fl-isperma u żieda fit-telf wara l-impjantazzjoni. Id-doża ta’ 100 mg/kg/jum huwa madwar 13-il darba ogħla mill-esponiment terapewtiku fil-bniedem.

Twettqu studji dwar l-effett tossiku fuq l-iżvilupp embriju-fetali kemm fil-firien kif ukoll fil-fniek. Zanubrutinib ingħata mill-ħalq lil firien tqal matul il-perjodu ta’ organoġenesi f’dożi ta’ 30, 75, u 150 mg/kg/jum. Ġew osservati malformazzjonijiet fil-qalb (qlub b’2 jew 3 kompartimenti b’inċidenza ta’ 0.3%-1.5%) fil-livelli kollha tad-doża fl-assenza ta’ tossiċità materna. Id-doża ta’ 30 mg/kg/jum hija bejn wieħed u ieħor 5 darbiet ogħla mill-esponiment terapewtiku fil-bniedem.

L-għoti ta’ zanubrutinib lil fniek tqal matul il-perjodu ta’ organoġenesi f’dożi ta’ 30, 70, u 150 mg/kg/jum irriżulta f’telf wara l-impjantazzjoni għall-ogħla doża. Id-doża ta’ 70 mg/kg hija bejn wieħed u ieħor 25 darba ogħla mill-esponiment terapewtiku fil-bniedem u kienet assoċjata mat-tossiċità fl-omm.

Fi studju dwar it-tossiċità fl-iżvilupp ta’ qabel u wara t-twelid, zanubrutinib ingħata mill-ħalq lill-firien f’dożi ta’ 30, 75, u 150 mg/kg/jum mill-impjantazzjoni permezz tal-ftim. Il-frieħ mill-gruppi ta’ doża medja u għolja kellhom piż tal-ġisem aktar baxx qabel il-ftim, u l-gruppi kollha tad-dożi differenti kellhom sejbiet okulari avversi (eż., katarretti, għajnejn imqabbżin ’il barra). Id-doża ta’ 30 mg/kg/kuljum hija bejn wieħed u ieħor 5 darbiet ogħla mill-esponiment terapewtiku fil-bniedem. 


6.	TAGĦRIF FARMAĊEWTIKU

6.1	Lista ta’ eċċipjenti

Kontenut tal-kapsula

Microcrystalline cellulose
Croscarmellose sodium
Sodium lauryl sulfate (E487)
Silica, colloidal anhydrous
Magnesium stearate

Qoxra tal-kapsula

Ġelatina
Titanium dioxide (E171)

Linka għall-istampar

Shellac glaze (E904)
Iron oxide black (E172)
Propylene glycol (E1520)

6.2	Inkompatibbiltajiet

Mhux applikabbli.

6.3	Żmien kemm idum tajjeb il-prodott mediċinali

3 snin.

6.4	Prekawzjonijiet speċjali għall-ħażna

Dan il-prodott mediċinali m’għandux bżonn ħażna speċjali.

6.5	In-natura tal-kontenitur u ta’ dak li hemm ġo fih

Fliexken tal-HDPE b’għeluq tal- polypropylene reżistenti għat-tfal. Kull flixkun fih 120 kapsula iebsa.

[bookmark: OLE_LINK1]6.6	Prekawzjonijiet speċjali għar-rimi

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

[bookmark: _Hlk195089202]BeiGene BeOne Medicines Ireland Limited.
10 Earlsfort Terrace
Dublin 2
D02 T380
L-Irlanda
Tel: 		+353 1 566 7660
E-mail bg.ireland@beigene.com


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/21/1576/001 


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

22 ta' Novembru 2021


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.

























ANNESS II

A.	MANIFATTUR RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI


A.	MANIFATTUR RESPONSABBLI GĦALL-ĦRUĠ TAL-LOTT 

Isem u indirizz tal-manifattur responsabbli għall-ħruġ tal-lott

BeiGene Switzerland GmbH – Dutch Branch
Evert van de Beekstraat 1, 104, 1118 CL Schiphol, In-Netherlands

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


[bookmark: OLE_LINK2]B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU 

Prodott mediċinali li jingħata b’riċetta speċjali tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

	Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c (7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-Aġenzija Ewropea għall-Mediċini.

Id-detentur tal-awtorizzazzjoni għat-tqegħid fis-suq (MAH) għandu jippreżenta l-ewwel PSUR għal dan il-prodott fi żmien 6 xhur mill-awtorizzazzjoni.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI 

	Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
	Meta l-Aġenzija Ewropea għall-Mediċini titlob din l-informazzjoni;
	Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

	Obbligu biex jitwettqu miżuri ta’ wara l-awtorizzazzjoni

Fiż-żmien stipulat, l-MAH għandu jwettaq il-miżuri ta’ hawn taħt::

	Deskrizzjoni
	Data mistennija

	Studju dwar l-effikaċja wara l-awtorizzazzjoni (PAES): Sabiex jiġu kkonfermati aktar l-effikaċja u s-sigurtà ta’ zanubrutinib f’pazjenti b’R/R MZL, l-MAH se jissottometti r-rapport finali tal-istudju tal-istudju dwar l-effikaċja wara l-awtorizzazzjoni (PAES): Studju BGB‑3111‑308; studju globali, multiċentriku, ta’ fażi 3, open-label, randomizzat ta’ zanubrutinib u rituximab kontra lenalidomide u rituximab f’pazjenti b’limfoma taż-żona marġinali rikaduta/refrattarja ((NCT05100862).
	sa Q4 tal-2028

	L-MAH se jissottometti l-effikaċja aġġornata (ORR, DoR, PFS) u d-data ta’ sigurtà tal-istudju ROSEWOOD (BGB‑3111‑212) bħala impenn wara l-awtorizzazzjoni. 
	sa Q2 tal-2025




























ANNESS III

TIKKETTAR U FULJETT TA’ TAGĦRIF

























A. TIKKETTAR 


TAGĦRIF LI GĦANDU JIDHER FUQ IL-PAKKETT TA’ BARRA

KARTUAN TA’ BARRA


1.	ISEM TAL-PRODOTT MEDIĊINALI

BRUKINSA 80 mg kapsuli ibsin 
Zanubrutinib


2.	DIKJARAZZJONI TAS-SUSTANZA(I) ATTIVA(I)

Kull kapsula iebsa fiha 80 mg ta’ zanubrutinib


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

Kapsuli iebsa
120 kapsula iebsa


5.	MOD TA’ KIF U MNEJN JINGĦATA

Użu orali.
Aqra l-fuljett ta’ tagħrif qabel l-użu.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS 


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

BeiGene BeOne Medicines Ireland Limited
10 Earlsfort Terrace
Dublin 2
D02 T380, l-Irlanda
Tel. +353 1 566 7660
Email bg.ireland@beigene.com 


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/21/1576/001 


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

BRUKINSA


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT 

FLIXKUN


1.	ISEM TAL-PRODOTT MEDIĊINALI

BRUKINSA 80 mg kapsuli ibsin
zanubrutinib


2.	DIKJARAZZJONI TAS-SUSTANZA(I) ATTIVA(I)

Kull kapsula iebsa fiha 80 mg ta’ zanubrutinib


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

Kapsuli iebsa
120 kapsula iebsa


5.	MOD TA’ KIF U MNEJN JINGĦATA

Użu orali.
Aqra l-fuljett ta’ tagħrif qabel l-użu.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

BeiGene BeOne Medicines Ireland Limited
10 Earlsfort Terrace
Dublin 2
D02 T380, l-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/21/1576/001 


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE


17.	IDENTIFIKATUR UNIKU – BARCODE 2D


18.	IDENTIFIKATUR UNIKU - DATA LI TINQARA MILL-BNIEDEM



























B. FULJETT TA’ TAGĦRIF 

Fuljett ta’ tagħrif: Informazzjoni għall-pazjent

BRUKINSA 80 mg kapsuli ibsin
zanubrutinib

[image: BT_1000x858px]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li jista’ jkollok. Ara t-tmiem ta’ sezzjoni 4 biex tara kif għandek tirrapporta effetti sekondarji.

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
-	Żomm dan il-fuljett. Jista’ jkollok bżonn terġa’ taqrah. 
-	Jekk ikollok aktar mistoqsijiet, staqsi lit-tabib, lill-ispiżjar jew lill-infermier tiegħek.
-	Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara anke jekk għandhom l-istess sinjali ta’ mard bħal tiegħek. 
-	Jekk ikollok xi effett sekondarju kellem lit-tabib, lill-ispiżjar, jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.	X’inhu BRUKINSA u għalxiex jintuża
2.	X’għandek tkun taf qabel ma tieħu BRUKINSA
3.	Kif tieħu BRUKINSA
4.	Effetti sekondarji possibbli
5.	Kif taħżen BRUKINSA
6.	Kontenut tal-pakkett u informazzjoni oħra


1.	X’inhu BRUKINSA u għalxiex jintuża

BRUKINSA hija mediċina kontra l-kanċer li fiha s-sustanza attiva zanubrutinib. Dan jagħmel parti minn grupp ta’ mediċini li jissejħu inibituri tal-protein kinase. Din il-mediċina taħdem billi timblokka t-tyrosine kinase ta 'Bruton, proteina fil-ġisem li tgħin liċ-ċelluli tal-kanċer jikbru u jibqgħu ħajjin. Billi jimblokka din il-proteina, BRUKINSA jnaqqas in-numru ta’ ċelluli tal-kanċer u jnaqqas il-veloċità tal-aggravament tal-kanċer.

BRUKINSA jintuża biex jikkura l-makroglobulinemija ta’ Waldenström (magħrufa wkoll bħala limfoma limfoplażmatika), kanċer li jaffettwa tip ta’ ċelluli bojod tad-demm imsejħa limfoċiti B li jipproduċu wisq proteina msejħa IgM.

Din il-mediċina tintuża meta l-marda tkun irritornat, jew it-trattament ma jkunx ħadem jew f’pazjenti li ma jistgħux jirċievu kimoterapija flimkien ma’ antikorp.

BRUKINSA jintuża wkoll biex jittratta limfoma taż-żona marġinali. Dan huwa tip ta’ kanċer li jaffettwa wkoll il-limfoċiti B jew iċ-ċelluli B. Fil-limfoma taż-żona marġinali, iċ-ċelluli B anormali jimmultiplikaw malajar wisq u jgħixu għal wisq żmien. Dan jista’ jikkawża tkabbir tal-organi li huma parti mid-difiżi naturali tal-ġisem bħall-glandoli limfatiċi u l-milsa. Iċ-ċelluli B anormali jistgħu jaffettwaw ukoll diversi organi, bħall-istonku, il-glandola tal-bżieq, it-tirojde, l-għajnejn, il-pulmun, il-mudullun u d-demm. Il-pazjenti jista’ jkollhom deni, jonqsu fil-piż, għeja u għaraq billejl, iżda wkoll sintomi li jiddependu minn fejn tiżviluppa l-limfoma. Din il-mediċina tintuża meta l-marda tkun irritornat jew meta t-trattament ma jkunx ħadem.

BRUKINSA jintuża wkoll biex jittratta lewkimja limfoċitika kronika (CLL), tip ieħor ta’ kanċer li jaffettwa ċ-ċelluli B li jinvolvi l-limfonodi. Din il-mediċina tintuża f’pazjenti li ma ġewx ittrattati qabel għal CLL jew meta l-marda tirritorna jew ma tkunx irrirrispondiet għal trattament preċedenti.


BRUKINSA jintuża wkoll għat-trattament tal-limfoma follikulari (FL). L-FL hija kanċer li jikber bil-mod li jaffettwa l-limfoċiti B. Meta jkollok l-FL, ikollok kwantità kbira minn dawn il-limfoċiti B fin-noduli limfatiċi, fil-milsa, u fil-mudullun tal-għadam. BRUKINSA jittieħed flimkien ma’ mediċina oħra msejħa “obinutuzumab” meta l-marda titfaċċa lura jew meta l-mediċini użati qabel ma kinux effettivi.


2.	X’għandek tkun taf qabel ma tieħu BRUKINSA 

Tieħux BRUKINSA
[bookmark: _Hlk24637374]-	jekk inti allerġiku għal zanubrutinib jew għal xi sustanza oħra ta’ din il-mediċina (imniżżla fis-sezzjoni 6).

Twissijiet u prekawzjonijiet 
Kellem lit-tabib, lill-ispiżjar jew lill-infermier tiegħek tieħu BRUKINSA:
	jekk qatt kellek tbenġil jew fsada mhux tas-soltu jew qiegħed fuq xi mediċini jew supplimenti li jżidu r-riskju ta’ fsada (ara sezzjoni “Mediċini oħra u BRUKINSA”). Jekk għamilt operazzjoni riċentement jew qed tippjana li tagħmel operazzjoni, it-tabib tiegħek jista’ jgħidlek biex tieqaf tieħu BRUKINSA għal żmien qasir (3 sa 7 ijiem) qabel u wara l-operazzjoni jew il-proċedura dentali tiegħek
	jekk għandek rata ta’ taħbit tal-qalb irregolari jew għandek storja ta’ rata ta’ taħbit tal-qalb irregolari jew insuffiċjenza severa tal-qalb, jew jekk tesperjenza waħda minn dawn li ġejjin: qtugħ ta’ nifs, dgħufija, sturdament, tħoss kollox idur bik, iħossok ħażin jew kważi jħossok ħażin, uġigħ fis-sider jew nefħa fis-saqajn
	jekk qatt ġejt avżat li inti f’riskju ogħla ta’ infezzjonijiet. Tista’ tesperjenza infezzjonijiet virali, batteriċi jew fungali waqt it-trattament b’BRUKINSA bis-sintomi possibbli li ġejjin: deni, sirdat, dgħufija, konfużjoni, uġigħ fil-ġisem, sintomi ta’ riħ jew influwenza, tħossok għajjien jew tħoss qtugħ ta’ nifs, sfurija tal-ġilda jew tal-għajnejn (suffejra).
	jekk qatt kellek jew jista’ jkollok l-epatite B. Dan għaliex BRUKINSA jista’ jikkawża li l-epatite B terġa’ ssir attiva. Il-pazjenti jiġu ċċekjati mill-qrib mit-tabib tagħhom għal sinjali ta’ din l-infezzjoni qabel ma tinbeda l-kura
	jekk għandek problemi tal-fwied jew tal-kliewi
	jekk kellek xi operazzjoni dan l-aħħar, speċjalment jekk jista’ jaffettwa kif tassorbi ikel jew mediċini mill-istonku jew l-imsaren tiegħek
	jekk riċentement kellek għadd baxx taċ-ċelluli ħomor tad-demm, taċ-ċelluli li jiġġieldu l-infezzjonijiet jew tal-plejtlits fid-demm tiegħek
	jekk fil-passat kellek karċinomi oħra inkluż kanċer tal-ġilda (eż., karċinoma taċ-ċellula bażali jew karċinoma taċ-ċellula skwamuża). Jekk jogħġbok uża protezzjoni kontra x-xemx

Jekk xi waħda minn dawn ta’ hawn fuq japplikaw għalik (jew mintix ċert), kellem lit-tabib, lill-ispiżjar, jew lill-infermier tiegħek qabel ma tieħu din il-mediċina.

Testijiet u kontrolli qabel u matul il-kura
Testijiet fil-laboratorju jistgħu juru limfoċitożi, żieda fiċ-ċelluli bojod tad-demm (limfoċiti) fid-demm tiegħek fl-ewwel ftit ġimgħat ta’ kura. Dan huwa mistenni u jista’ jdum għal ftit xhur. Dan mhux bilfors ifisser li l-kanċer tad-demm tiegħek qed imur għall-agħar. It-tabib tiegħek ser jiċċekkja l-għadd tad-demm tiegħek qabel u waqt il-kura u f’każijiet rari t-tabib jista’ jagħtik mediċina oħra. Kellem lit-tabib tiegħek dwar xi jfissru r-riżultati tat-test tiegħek.

Sindrome ta’ liżi tat-tumur (TLS): Seħħew livelli mhux tas-soltu ta’ sustanzi kimiċi fid-demm ikkawżati mit-tkissir mgħaġġel taċ-ċelluli tal-kanċer waqt it-trattament tal-kanċer u xi drabi anke mingħajr trattament. Dan jista’ jwassal għal bidliet fil-funzjoni tal-kliewi, taħbit tal-qalb anormali, jew aċċessjonijiet. It-tabib tiegħek jew fornitur ieħor tal-kura tas-saħħa jista’ jagħmel testijiet tad-demm biex jiċċekkja għal TLS.

Tfal u adolexxenti
BRUKINSA m’għandux jintuża fit-tfal u fl-adolexxenti, għax mhux probabbli li jaħdem. 

Mediċini oħra u BRUKINSA
Għid lit-tabib jew lill-ispiżjar tiegħek jekk qed tieħu, ħadt dan l-aħħar jew tista’ tieħu xi mediċini oħra. Dan jinkludi mediċini li tista’ tikseb mingħajr riċetta, mediċini tal-ħxejjex u supplimenti. Dan għaliex BRUKINSA jista’ jaffettwa l-mod li bih xi mediċini jaħdmu. Barra minn hekk, xi mediċini jistgħu jaffettwaw il-mod ta’ kif jaħdem BRUKINSA.

BRUKINSA jista’ jġiegħlek ikollok fsada aktar faċilment. Dan ifisser li għandek tgħid lit-tabib tiegħek jekk tieħu mediċini oħra li jżidu r-riskju ta’ fsada. Dan jinkludi mediċini bħal:
	acetylsalicylic acid (aspirina) u anti-infjammatorji mhux sterojdi (NSAIDs, non-steroidal anti-inflammatories) bħal ibuprofen u naproxen,
	antikoagulanti bħal warfarin, heparin u mediċini oħra għat-trattament jew għall-prevenzjoni tal-emboli tad-demm,
	supplimenti li jistgħu jżidu r-riskju tiegħek ta’ fsada bħal żejt tal-ħut, vitamina E jew żerriegħa tal-kittien.

Jekk xi waħda minn dawn ta’ hawn fuq japplikaw għalik (jew mintix ċert), kellem lit-tabib, lill-ispiżjar, jew lill-infermier tiegħek qabel ma tieħu BRUKINSA.

Barra minn hekk għid lit-tabib tiegħek jekk qed tieħu xi waħda mill-mediċini li ġejjin – L-effetti ta’ BRUKINSA jew mediċini oħra jistgħu jiġu influwenzati jekk tieħu BRUKINSA flimkien ma’ xi waħda mill-mediċini li ġejjin:
	antibijotiċi għat-trattament ta’ infezzjonijiet batteriċi – ciprofloxacin, clarithromycin, erythromycin, nafcillin jew rifampicin
	mediċini għal infezzjonijiet fungali – fluconazole, itraconazole, ketoconazole, posaconazole, voriconazole
	mediċini għal infezzjoni tal-HIV – efavirenz, etravirine, indinavir, lopinavir, ritonavir, telaprevir
	mediċina għall-prevenzjoni ta’ dardir u rimettar assoċjat mal-kimoterapija - aprepitant
	mediċini għad-dipressjoni – fluvoxamine, St. John’s wort
	mediċini msejħa inibituri tal-kinażi għat-trattament ta’ kanċers oħra – imatinib
	mediċini għal pressjoni għolja tad-demm jew uġigħ fis-sider – bosentan, diltiazem, verapamil 
	mediċini tal-qalb/antiarritmiċi – digoxin, dronedarone, quinidine 
[bookmark: _Hlk66187674]	mediċini għall-prevenzjoni tal-aċċessjonijiet, għat-trattament tal-epilessija, jew għat-trattament ta’ kundizzjoni tal-wiċċ li tikkawża uġigħ imsejħa newralġja triġeminali – carbamazepine, mephenytoin, phenytoin 
	mediċini għal emigranji u uġigħ ta’ ras ta’ raggruppament - dihydroergotamine, ergotamine
	mediċina għal ngħas estrem u problemi oħra tal-irqad - modafinil
	mediċina għal psikożi u disturb ta’ Tourette - pimozide
	mediċini għall-anesteżija – alfentanil, fentanyl
	mediċini msejħa aġenti immunosoppressivi – ciclosporin, sirolimus, tacrolimus

BRUKINSA ma’ ikel
Il-grapefruit jew il-larinġ ta’ Sevilja (larinġ qares) għandu jiġi kkunsmat b’kawtela madwar iż-żmien li tieħu BRUKINSA. Dan minħabba li jista’ jżid l-ammont ta’ BRUKINSA fid-demm tiegħek.

Tqala u treddigħ
Tinqabadx tqila waqt li tkun qed tieħu din il-mediċina. BRUKINSA m’għandux jintuża waqt it-tqala. Mhux magħruf jekk BRUKINSA huwiex se jagħmel ħsara lit-tarbija fil-ġuf tiegħek.

Nisa li jistgħu joħorġu tqal għandhom jużaw kontraċettiv effettiv waqt li jirċievu trattament bi BRUKINSA u għal mill-inqas xahar wara t-trattament. Għandu kontraċettiv ta’ barriera (eż., kondoms) ma’ kontraċettivi ormonali bħal pilloli jew apparati kontraċettivi. 

	Għid lit-tabib tiegħek immedjatament jekk toħroġ tqila.
	Treddax waqt li qed tieħu din il‑mediċina. BRUKINSA jista’ jgħaddi fil-ħalib tas-sider.

Sewqan u tħaddim ta’ magni
Tista’ tħossok għajjien jew stordut wara li tieħu BRUKINSA, li jista’ jaffetwalek il-ħila biex issuq jew tuża magni.

BRUKINSA fih sodium
Din il-mediċina fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.


3.	Kif tieħu BRUKINSA

Dejjem għandek tieħu din il-mediċina skont il-parir eżatt tat-tabib jew talispiżjar tiegħek. Iċċekkja mat-tabib jew mal-ispiżjar tiegħek jekk ikollok xi dubju.

Id-doża rakkomandata hija 320 mg (4 kapsuli) kuljum, jew bħala 4 kapsuli darba kuljum jew 2 kapsuli filgħodu u 2 filgħaxija.
It-tabib tiegħek jista’ jaġġusta d-doża.
Ħu l-kapsuli mill-ħalq b’tazza ilma mal-ikel jew bejn l-ikliet.
Ħu l-kapsuli madwar l-istess ħin kuljum.
BRUKINSA jaħdem l-aħjar meta jinbela’ sħiħ. Għalhekk, ibla’ l-kapsuli sħaħ, tiftaħomx, tkissirhomx u tomgħodhomx.

Jekk tieħu BRUKINSA aktar milli suppost
Jekk tieħu BRUKINSA aktar milli suppost, kellem tabib minnufih. Ħu l-pakkett tal-kapsuli u dan il-fuljett miegħek.

Jekk tinsa tieħu BRUKINSA
Jekk tinsa tieħu doża, ħudha fil-ħin skedat li jmiss u kompli l-iskeda normali. Jekk tieħu BRUKINSA darba kuljum, ħu d-doża tiegħek li jmiss l-għada. Jekk tieħu l-mediċina darbtejn kuljum, filgħodu u filgħaxija u tinsa toħodha filgħodu, ħu d-doża tiegħek li jmiss filgħxija. M’għandekx tieħu doża doppja biex tpatti għal kull doża li tkun insejt tieħu. Jekk m’intix ċert, kellem lit-tabib, l-ispiżjar jew l-infermier tiegħek dwar meta għandek tieħu d-doża li jmiss.

Jekk tieqaf tieħu BRUKINSA
Tiqafx tieħu din il-mediċina sakemm ma jgħidlekx it-tabib biex tagħmel dan.
Jekk għandek aktar mistoqsijiet dwar l-użu ta’ din il-mediċina, staqsi lit-tabib, lill-ispiżjar jew lill-infermier tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Ieqaf milli tieħu BRUKINSA u għid lit-tabib minnufih jekk tinnota xi wieħed mill-effetti sekondarji li ġejjin:
raxx imqabbeż li jħokk, diffikultà biex tieħu n-nifs, nefħa f’wiċċek, tax-xufftejn, tal-ilsien jew tal-gerżuma - jista’ jkun li jkollok reazzjoni allerġika għall-mediċina.

Għid lit-tabib tiegħek immedjatment jekk tinnota kwalunkwe minn dawn l-effetti sekondarji li ġejjin 

Komuni ħafna (jistgħu jaffettwaw aktar minn 1 minn kull 10 persuni):
	deni, bard, uġigħ fil-ġisem, tħossok għajjien, sintomi ta’ riħ jew influwenza, qtugħ ta’ nifs, awrina frekwenti u tweġġa’ - dawn jistgħu jkunu sinjali ta’ infezzjoni (virali, batterjali jew fungali). Dawn jistgħu jinkludu infezzjonijiet fl-imnieħer, sinus jew gerżuma (infezzjoni tal-passaġġ respiratorju ta’ fuq), pulmonite jew fl-apparat tal-awrina.
	tbenġil jew tendenza ogħla ta’ tbenġil; kontużjonijiet
	fsada
	uġigħ fil-muskoli u fl-għadam
	raxx tal-ġilda
	infezzjoni fil-pulmun (infezzjoni fil-parti t’isfel tal-apparat respiratorju)
	sturdament
	dijarea; it-tabib tiegħek jista’ jkollu bżonn jagħtik sostituzzjoni ta’ fluwidu u melħ jew xi mediċina oħra
	sogħla
	għeja
	pressjoni għolja tad-demm
	stitikezza
	demm fl-awrina
	testijiet tad-demm li juru tnaqqis fin-numru ta’ ċelluli tad-demm. It-tabib tiegħek għandu jagħmel testijiet tad-demm waqt il-kura bi BRUKINSA biex jiċċekkja n-numru taċ-ċelluli tad-demm tiegħek.

Komuni (jistgħu jaffettwaw sa persuna waħda minn kull 10):
	idejn, għekiesi jew saqajn minfuħin
	tinfaraġ
	ħakk fil-ġilda
	tikek żgħar ta’ ħruġ ta’ demm taħt il-ġilda
	rata ta’ taħbit tal-qalb mgħaġġla, taħbit tal-qalb maqbuż, polz dgħajjef jew mhux ugwali, sturdament, qtugħ ta’ nifs, skumdità fis-sider (sintomi ta’ problem fir-ritmu tal-qalb)
	dgħufija
	għadd baxx ta’ ċelluli bojod tad-demm b’deni (newtropenija bid-deni)

Effetti sekondarji mhux komuni (jistgħu jaffettwaw sa persuna waħda minn kull 100):
	riattivazzjoni tal-Epatite B (jekk kellek Epatite B, din tista’ terġa’ tfeġġ)
	ħruġ ta’ demm mill-imsaren (demm fl-ippurgar)
	seħħew livelli mhux tas-soltu ta’ sustanzi kimiċi fid-demm ikkawżati mit-tkissir mgħaġġel taċ-ċelluli tal-kanċer waqt it-trattament tal-kanċer u xi drabi anke mingħajr trattament (sindrome ta’ liżi tat-tumur)

Mhux Magħruf:
	Ħmura u tqaxxir tal-ġilda f’parti kbira tal-ġisem, li jistgħu jkunu b’ħakk jew b’uġigħ (dermatite esfoljattiva ġeneralizzata)

Rappurtar tal-effetti sekondarji
Jekk ikollok xi effett sekondarju kellem lit-tabib, lill-ispiżjar jew lill-infermier tiegħek.Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen BRUKINSA

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-flixkun u l-kartuna wara JIS. Id-data ta’ meta tiskadi tirreferi għall-aħħar ġurnata ta’ dak ix-xahar.

Din il-mediċina m’għandhiex bżonn ħażna speċjali.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih BRUKINSA 
-	Is-sustanza attiva hija zanubrutinib. Kull kapsula iebsa fiha 80 mg ta’ zanubrutinib.
-	Is-sustanzi mhux attivi l-oħra huma:
-	kontenut tal-kapsula: microcrystalline cellulose, croscarmellose sodium, sodium lauryl sulfate (E487), silica colloidal anhydrous, magnesium stearate (ara sezzjoni 2 “BRUKINSA fih sodium”).
-	qoxra tal-kapsula: ġelatina u titanium dioxide (E171)
-	linka għall-istampar: shellac glaze (E904), iron oxide black (E172) u propylene glycol (E1520).

Kif jidher BRUKINSA u l-kontenut tal-pakkett
BRUKINSA huwa kapsula iebsa ta’ lewn abjad jagħti fil-griż, immarkata b’“ZANU 80” b’linka sewda fuq naħa waħda. Il-kapsuli huma pprovduti fi flixkun tal-plastik b’għeluq reżistenti għat-tfal. Kull flixkun fih 120 kapsula iebsa.

Detentur tal-Awtorizzazzjoni għat-Tqegħid fis-Suq
BeiGene BeOne Medicines Ireland Ltd.
10 Earlsfort Terrace
Dublin 2
D02 T380
L-Irlanda
Tel.		+353 1 566 7660
E-mail 	bg.ireland@beigene.com 

Manifattur
BeiGene Switzerland GmbH – Dutch Branch
Evert van de Beekstraat 1, 104
1118 CL Schiphol
In-Netherlands

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
BeiGene Belgium SRL
Tél/Tel: 0800 774 047

	Lietuva
Swixx Biopharma UAB
Tel: +370 5 236 91 40


	България
Swixx Biopharma EOOD 
Teл.: +359 (0)2 4942 480

	Luxembourg/Luxemburg
BeiGene France sarl
Tél/Tel: 0800 85520


	Česká republika
Swixx Biopharma s.r.o.
Tel: +420 242 434 222

	Magyarország
Swixx Biopharma Kft.
Tel.: +36 1 9206 570


	Danmark
BeiGene Sweden AB
Tlf: 808 10 660

	Malta
Swixx Biopharma S.M.S.A.
Tel: +30 214 444 9670


	Deutschland
Beigene Germany GmbH
Tel: 0800 200 8144

	Nederland
BeiGene Netherlands B.V.
Tel: 08000 233 408


	Eesti
Swixx Biopharma OÜ 
Tel: +372 640 1030

	Norge
BeiGene Sweden AB
Tlf: 800 31 491


	Ελλάδα
Swixx Biopharma Μ.Α.Ε
Τηλ: +30 214 444 9670

	Österreich
BeiGene Austria GmbH
Tel: 0800 909 638

	España
BeiGene Spain, SLU
Tel: 9000 31 090

	Polska
BeiGene Poland sp. z o. o.
Tel.: 8000 80 952


	France
BeiGene France sarl
Tél: 080 554 3292

	Portugal
BeiGene Portugal, Unipessoal Lda
Tel: 800 210 376


	
Hrvatska
Swixx Biopharma d.o.o.
Tel: +385 1 2078 500

Ireland
BeiGene UK Ltd
Tel: 1800 812 061

	România
Swixx Biopharma S.R.L
Tel: +40 37 1530 850

Slovenija
Swixx Biopharma d.o.o.
Tel: +386 1 2355 100


	Ísland
BeiGene Sweden AB
Sími: 800 4418

	Slovenská republika
Swixx Biopharma s.r.o. 
Tel: +421 2 20833 600


	Italia
BeiGene Italy Srl
Tel: 800 588 525

	Suomi/Finland
BeiGene Sweden AB
Puh/Tel: 0800 774 047


	Κύπρος
Swixx Biopharma Μ.Α.Ε
Τηλ: +30 214 444 9670

	Sverige
BeiGene Sweden AB
Puh/Tel: 0200 810 337


	Latvija
Swixx Biopharma SIA
Tel: +371 6 616 47 50

	United Kingdom (Northern Ireland)
BeiGene UK Ltd
Tel: 0800 917 6799


	
	



Dan il-fuljett kien rivedut l-aħħar 

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu.

